הוועדה המיוחדת למאבק בנגעי הסמים והאלכוהול, כנסת 19, פרוטוקול מספר 19, 2014-06-02 12:00

מוחמד ברכה: שלום לכולם וצהרים טובים.

מוחמד ברכה: אנחנו מתנצלים על האיחור בתחילת הישיבה של חמש דקות.

מוחמד ברכה: העיכוב המתוכנן היה עשר דקות אבל זה לא התכנון שלי, כמובן.

מוחמד ברכה: אנחנו היום מתכנסים לדון בסכנות, כביכול, שטמונות ביציאה לחופש הקיץ, לחופש הגדול של כלל התלמידים והנוער בישראל.

מוחמד ברכה: זה לא דיון ראשון, זה כמעט הופך דיון מסורתי לקראת החופש הגדול, אנחנו מכנסים את הדיון הזה על מנת לשמור על ההכנות של הגורמים השונים והגופים השונים, הממלכתיים והחוץ-ממלכתיים, על מנת לצמצם ולמזער עד כמה שאפשר את הנזקים של מחסור במסגרות במהלך החופשה הזאת, והאפשרות של זליגה לכל מיני כיוונים בלתי רצויים.

מוחמד ברכה: השנה אנחנו מתכנסים בעקבות תכנית של משרד החינוך, שלדעתי היא תכנית חשובה, של קיום פעילות בתוך בתי הספר, מה שנקרא: מחנות קיץ של שלושה שבועות ביוזמת משרד החינוך, ותוך מתן עדיפות או תוך מתן תמיכה על בסיס מפתח סוציו-אקונומי של ישובים ושל בתי ספר.

מוחמד ברכה: אני רואה בזה דבר מבורך, אני גם הבעתי את עמדתי בוועדת החינוך, התרבות והספורט של הכנסת.

מוחמד ברכה: אני חושב שהיוזמה הזאת של משרד החינוך, של שר החינוך, היא יוזמה ברוכה, שמשיגה שתי מטרות: מטרה ראשונה – לאפשר פעילות קרובה לליבם של התלמידים בתוך בית הספר, וזה יכול לקרב את בית הספר, וגם כן למנוע אפשרות של ספסרות בכל מה שקשור במחנה קיץ ותמיכה בשכבות החלשות.

מוחמד ברכה: אני רואה בזה דבר חשוב ביותר.

מוחמד ברכה: אני מציע, לצורך הדיון, שנשמע בהתחלה שתי סקירות, שתי דעות – הדעה של הרשות והדעה של משרד החינוך ואחר כך, נמשיך בדיון.

מוחמד ברכה: מי נמצא מטעם משרד החינוך?

מוחמד ברכה: נתחיל עם הרשות, בבקשה אדוני.

<יעקב נוי: שלום לך אדוני.

<יעקב נוי: תודה רבה על ההזדמנות שוב להופיע בפני הוועדה.

<יעקב נוי: אני מתנצל בשמו של יאיר, שלא יכול להגיע היום.

<יעקב נוי: רק לפני שבועיים היינו כאן, בוועדה, ובאנו עם צוות מתוגבר של אנשי שטח.

<יעקב נוי: גם הפעם הגיעו לכאן אנשי שטח, מתאמים, של נהרייה, אשדוד וחיפה.

<יעקב נוי: אני אשמח, אם יתאפשר להם גם להציג את הפעילות הספציפית של כל ישוב.

<יעקב נוי: וכמובן, המנחים שלנו של הקהילה הערבית ושל מגזר חבר העמים.

<יעקב נוי: אני אפתח בשתי מילים ואומר שהשנה הוצאנו גם פקודת היערכות לקראת הקיץ לכל המתאמים שלנו כאשר הפקודה נסמכת על פקודה של רמ"ח נוער במשטרת ישראל, והיא באה לתת דגשים לפעילות של המתאמים, של ההורים, של סיירות ההורים בתוך הישובים.

<יעקב נוי: ברשותך, אני אבקש מסוזן מהרשות הלאומית שתמשיך ותאמר מספר דברים כלליים ונעבור לאחר מכן לישובים ולמגזרים.

<סוזן בן עזרא: אני מנהלת תכניות ופיתוח, אגף הקהילה.

<סוזן בן עזרא: כמו כל שנה, אנחנו נערכים השנה בתוך תכניות ה - - - להפעלת תכניות קיץ ומתן מענה מותאם לשעות הפנאי, זאת מתוך ראיה של לתת את כל נושא החלופות, לתת מענים בתוך הישובים.

<סוזן בן עזרא: הדגשים שלנו הם כמובן דגשים של רגישות תרבותית, מענה למגזר האתיופי, הרוסי, הערבי.

<סוזן בן עזרא: בתוך המגזר הערבי, כמובן גם את החלוקות השונות.

<סוזן בן עזרא: הפעילות שלנו היא פעילות מותאמת על פי אוכלוסייה.

<סוזן בן עזרא: אנחנו נראה פעילויות שונות בין הערים הגדולות, ישובים קטנים, מועצות אזוריות.

<סוזן בן עזרא: תהיה פעילות מותאמת בכל ישוב בהתאם לצרכים שעולים בישוב, אם זה אירועים גדולים קהילתיים, אם זה יותר קבוצות פרטניות, חלופות בשעות הערב, קייטנות לילה וכדומה.

<סוזן בן עזרא: שיתוף הפעולה שלנו הוא כלל משרדי, עם כל המשרדים הקיימים, עם כל הגופים שקיימים בתוך ישוב.

<סוזן בן עזרא: בחינוך אנחנו נכנסים לתוך הפרויקטים יחד עם עיר הילדים ועיר הנוער, והמתאמים שלנו נותנים שם את ה"פוש" ואת המקום שלהם.

<סוזן בן עזרא: עם הרווחה עבודה נרחבת – ילדים, נוער, יחידות האיתור שיש, שיתגברו את הפעילות בקיץ.

<סוזן בן עזרא: כמובן, עם האכיפה – המשטרה.

<סוזן בן עזרא: יעקב הזכיר את פקודת ההיערכות שיצאה עם רמ"ח הנוער ואת העבודה המתוגברת עם סיירות ההורים.

<סוזן בן עזרא: העבודה בכל הנושא של התייחסות לאלכוהול, סמי פיצוציות ויישום החוקים החדשים.

<סוזן בן עזרא: פרויקטים בין-משרדיים גדולים שיש לנו זה את "חופים", שמתקיים השנה באילת, טבריה, דוגית וירושלים ותל-אביב.

<סוזן בן עזרא: למעשה, שם יתנו את המענה לכל הילדים שנוסעים לפרוק כל עול מחוץ לבית הוריהם.

<סוזן בן עזרא: בנוסף, דיברת על יחידות האיתור שיפעלו במתכונת מתוגברת.

<סוזן בן עזרא: נמצאים אתנו גם המתאמים שישמשו בתוך הישובים שלהם את הדוגמאות הספציפיות.

מוחמד ברכה: היות ואנחנו מתכנסים כאן מדי שנה, יש דברים שהתחדשו, שהופקו השנה הזאת במיוחד?

<סוזן בן עזרא: ההתחדשות היא בעיקר פר ישוב.

<סוזן בן עזרא: זאת אומרת, ישוב לומד מה עבד או לא עבד בשנה הקודמת ואיך לשנות ולשפר את זה לשנה הזאת.

<סוזן בן עזרא: בסך הכל, יש לנו חודשיים מאד עמוסים של עבודה.

<סוזן בן עזרא: גיוס מתנדבים, גיוס סיירות ההורים.

<סוזן בן עזרא: העבודה האינטנסיבית הזאת מאד גדולה.

<סוזן בן עזרא: כמובן שיש לנו גם את כל האירועים הקהילתיים, שפה נכנס כבר הנושא של חוק האלכוהול.

<סוזן בן עזרא: כל הנושא של לתת את הדגשים עם האכיפה, העבודה המתוגברת עם האכיפה.

<סוזן בן עזרא: החוק החדש, יוצא מהפיצוציות והערנות של כל המתאמים בישובים לממכר של חומרים כאלה ואחרים בתוך הפיצוציות.

<סוזן בן עזרא: אלה דגשים שאנחנו מעבירים אותם השנה יותר חזק כיוון שיש חוקים חדשים שמסייעים לנו לעבוד.

<יעקב נוי: אני אולי אוסיף עוד מילה, שאנחנו הגענו כבר למעל 50 ישובים בחברה הערבית מתוך 130 שאנחנו עובדים.

<יעקב נוי: 40% מהישובים הם בחברה הערבית.

מוחמד ברכה: נדמה לי, לפעמים, שאנחנו מחפשים את המטבע מתחת לפנס.

מוחמד ברכה: שוב, ההורים וסיירות הורים, כמעט הכותרת העיקרית של ה"השתוללות" זה למרוד בהורים.

מוחמד ברכה: אני לא יודע אם זו הכתובת הכי יעילה ואפקטיבית לצורך טיפול בבעיות האלה.

מוחמד ברכה: השאלה אם לא חשבתם להסתפק ב"ספקי השירות"?

מוחמד ברכה: זאת אומרת, של מפיצים של אלכוהול, של פיצוציות.

מוחמד ברכה: לתת תשומת לב, פוקוס מיוחד על מי שיכול לדרדר, לפתות?

מוחמד ברכה: מי עוד רוצה לדבר?

<סימונה מורלי: שלום ותודה.

<סימונה מורלי: אני מנכ"ל הרשות העירונית להתמכרויות ואלימות.

<סימונה מורלי: עיריית אשדוד ראתה לנכון להקים חברה שכל עולמה זה נושא של התמודדות ביום יום - -

<קריאה: חברה?

<סימונה מורלי: חברה עירונית, אחת מששת החברות העירוניות.

<סימונה מורלי: דירקטוריון, ועד מנהל וכל מה שמשתמע.

<סימונה מורלי: אני רוצה לפתוח ולומר מספר מילים על עיר אשדוד: אז קודם כל, ההיערכות לקיץ בסימן קיץ בטוח ובסימן אופטימי שנפרדים מהאלימות לשלום – זה בעצם הסלוגן שמוביל דוקטור יחיאל לסרי, ראש העיר.

<סימונה מורלי: התקיים פורום בראשותו ובראשות המנכ"ל עם כל הגורמים בעיר.

<סימונה מורלי: זאת אומרת, כדי להתמודד עם התופעה הזאת, כל הגופים וכל בעלי התפקידים בעיר נרתמים לסוגיה הזאת כאשר התוצר של אותה פעילות הוא הקמת ועדות של אבטחה וביטחון.

<סימונה מורלי: תפקיד האבטחה והביטחון - שזה כולל, לשאלתך, את השיטור המשולב, את רישוי עסקים, את המשטרה, את הביטחון העירוני, מפן אחד להתמודד עם אזורי הבילוי, שהם מפגע לנוער עם הפארקים, שיש חמישה מוקדים שאנחנו מתמודדים אתם, שזה החופים.

<סימונה מורלי: יש לנו תשעה קילומטר של חופים עם אזורי הפארקים, שהם מוקד משיכה גם למפגעי רעש ובכלל, להתקהלויות ואזורי המתחם, אזורי הבילוי.

<סימונה מורלי: כמובן, שיש לנו גם את האזורים המסחריים, ושם ההתמודדות, כמעט היומיומית, בנושא של סמי פיצוציות כאשר העיר התמודדה בצורה מאד טובה ובאמת, המועצה הוציאה נוהל להתליה של עסק שנמצא בו סם הפיצוצייה אפילו ללא בדיקה.

<סימונה מורלי: מספיק שאין לו אישור שהוא רכש, כי אין רכישה חוקית, יש התלייה ל-30 יום של אותו עסק, וזה עובד מצוין כבר כמעט שמונה חודשים.

מוחמד ברכה: 30 יום בתקופה הרלוונטית?

<סימונה מורלי: כן, הרלוונטית.

מוחמד ברכה: חשוב שזה לא בחורף וכו'.

<סימונה מורלי: הרלוונטית מאד, במידי.

<סימונה מורלי: זה לנושא של ההתמודדויות.

<סימונה מורלי: פן נוסף שאנחנו מתמודדים בנושא של סמי פיצוציות זה נושא של האינטרנט.

<סימונה מורלי: ברגע שסגרנו את מקומות ההפצה בחנויות, ישנן הפצות באינטרנט.

<סימונה מורלי: אז יש לנו נוער מתנדב וגם במשטרה עצמה, אנחנו באמת מנסים למגר את התופעה הזאת.

<סימונה מורלי: ועדה נוספת שעוסקת בכל הנושא של קיץ בטוח זה פרסום, אם זה במדיה האינטרנטית ואם זה בעיתונות המקומית ואם זה דרך הפייסבוק של הנוער.

<סימונה מורלי: בכל הוועדות שלנו שותפים מועצת הנוער ומועצת התלמידים של העיר בכל ועדה, בכל אירוע, והם משמיעים את דברם.

<סימונה מורלי: לא מה אנחנו יודעים עבורם אלא מה הם יודעים הכי טוב עבור עצמם.

<סימונה מורלי: מדיה נוספת - -

מוחמד ברכה: המעורבות היא בהנהגת התלמידים או גם יש פריסה רחבה יותר?

<סימונה מורלי: גם בהנהגת התלמידים וגם פריסה רחבה.

<סימונה מורלי: דוגמה לכך הוא אירוע שאנחנו עושים בהובלה של הנוער יחד אתנו: "הכל כלול בראש צלול", שלצורך הענין, אנחנו עושים את זה – איך אפשר ליהנות גם אחרת.

<סימונה מורלי: אגב, זה אירוע פותח קיץ ב-19 לחודש, כשהם יוצאים לחופשה.

<סימונה מורלי: איך אפשר ליהנות בלי אלכוהול ובלי אלימות.

<סימונה מורלי: אנחנו הלכנו לכיוון נוסף של התמודדות עם הנוער בסיכון.

<סימונה מורלי: יש לנו את ילדי הפנימיות שחוזרים לעיר, שאנחנו צריכים לתת את הדעת עליהם, ויש את הנוער שאנחנו מתמודדים אתו, לצורך הענין, ביום יום.

<סימונה מורלי: אם ניקח בחשבון שאין את החלופה של המסגרת הפורמאלית במהלך היום, אז הם הופכים להיות סוג של פצצה מתקתקת שאנחנו צריכים להתמודד אתם.

<סימונה מורלי: כאן אנחנו מתמודדים באיתור מקומות תעסוקה לנוער, כמובן לפי חוקי משרד התמ"ת, וליצור להם גם בצורה מלאכותית מקומות תעסוקה.

<סימונה מורלי: יש לנו שני מיזמים מצוינים בעיר, שזה "נוף ישראלי", לילדים שעושים את כל הפרויקטים של הגינון של הגנים ושל בתי הספר בעיר במהלך החופש ושל הרובעים.

<סימונה מורלי: אנחנו נותנים את הדעת, וכאן אמרה נכון סוזן - אדפטציה למבנה של העיר.

<סימונה מורלי: המבנה הדמוגרפי של העיר אשדוד שמונה 250,000 תושבים, 60,000 בני נוער הוא בעצם שליש חרדים, שליש עולים מ-99 מדינות כאשר החלק הארי זה חבר העמים, צרפתים ויוצאי הקהילה האתיופית, ושליש - הוותיקים.

<סימונה מורלי: גם לאוכלוסיית החרדים, ואני אומרת "גם", אנחנו עושים פעילויות יזומות.

<סימונה מורלי: למשל, פעילות של "בין הזמנים", כשהם "בין המצרים" יוצאים לחופשה, ואנחנו, בבתי הכנסת, מעסיקים אותם והכל, בשיתוף פעולה עם רבנים.

מוחמד ברכה: בשיתוף פעולה?

<סימונה מורלי: מאד.

<סימונה מורלי: סיימנו עכשיו את "בין הזמנים" הקודם בסדר גודל של 700 ילדים, שהשתתפו בכל המיזמים.

<סימונה מורלי: מדברים עם רבנים ועל הדרך שוזרים להם נושא של ערכים ו"ואהבת לרעך כמוך", וגם נושא של שתיית אלכוהול ואפילו, אנחנו נוגעים בנושא העישון.

<סימונה מורלי: אנחנו עושים גם פעילות הורים וילדים.

<סימונה מורלי: אימהות-בנות, אבות-בנים, כמובן שהכל מאושר על ידי הרבנים ועם זה אנחנו נכנסים.

<סימונה מורלי: בנוסף, אנחנו עושים פעילות למגזר יוצאי הקהילה האתיופית.

<סימונה מורלי: הרבה פעמים אנחנו מנגישים את השירות בשפה.

<סימונה מורלי: יש הורים שאינם יודעים את השפה אז אנחנו מנגישים להם את השירות הזה.

<סימונה מורלי: בכל הפעילויות העירוניות, ששזורות לאורך כל החופש, יוצאת חוברת מטעם ראש העיר עם כל האירועים מה-1 לחודש ועד סופו, כמעט בכל יום יש אירוע.

<סימונה מורלי: יש אירועים חוזרים כאשר פעמיים בשבוע אנחנו גם חוצים את הלילה, עד 2:00 לפנות בוקר, כמובן באירועים שלא מפריעים מכיוון שחלק מהתופעות של הנוער זה החלפת היום והלילה, אז אנחנו גם מתמודדים עם התופעה הזאת.

<סימונה מורלי: במילה אחת – סנכרון מלא של כל המערכות במטרה אחת.

<יעקב נוי: אני יכול להמשיך עם חיפה, ברשותך, כדי לגמור את הסבב?

מוחמד ברכה: לא.

מוחמד ברכה: אני רוצה לתת עדות אופי.

מוחמד ברכה: אני מבקש להעביר ברכות לראש העיר, קודם כל.

מוחמד ברכה: הוא אדם רציני אבל גם ברמה האישית הוא חבר טוב, הוא שירת כאן, בכנסת וידוע כאדם נעים הליכות.

מוחמד ברכה: מה שאתם מספרים על התכניות שלכם, זה רק מצביע על הרצינות של הטיפול.

מוחמד ברכה: אני רוצה לעבור למשרד החינוך ואחר כך, אנחנו נתחיל לעשות סנכרון עם הרשות ועם משרד הבריאות.

<תהילה עמר: שלום.

<תהילה עמר: אני רכזת ו עדת ההיגוי של משרד החינוך לקיץ, תכנית "קיץ אחר", שזו התכנית המשלימה לתכנית שדיברת עליה קודם - בתי הספר בחופש הגדול.

<איציק בן אבי: אני מפקח ואחראי על התכניות החינוכיות.

<תהילה עמר: מה שאנחנו נציג כרגע זה את המכלול של תכנית הקיץ של המשרד, - -

מוחמד ברכה: תוך כדי, תספרו גם על ה - -

<תהילה עמר: - - הממשקים, החיבורים עם כל השותפים.

<תהילה עמר: בוודאי, אנחנו נתייחס לזה.

<תהילה עמר: קודם כל, חשוב להגיד שבעצם השנה משרד החינוך מגיע עם בשורה של אחריות.

<תהילה עמר: אנחנו לוקחים אחריות שהיא גם 365 ימים בשנה, זאת אומרת, גם בחופשה.

<תהילה עמר: לוקחים אחריות 24/7.

<תהילה עמר: לוקחים אחריות על הרצף החינוכי וגם מנכיחים מבוגר משמעותי, שזה חלק ממה שאנחנו מדברים עליו, כדי למנוע התנהגויות סיכון ולתת גם חוויית פנאי משמעותית לילדים ולבני הנוער.

<תהילה עמר: דיברת על שותפויות – אז אנחנו מדברים על זה, זה היה המוטו שהוביל את משרד החינוך.

<תהילה עמר: אנחנו ישבנו בוועדה רחבה מאד גדולה, בין-משרדית ובתוך המשרד עם כל המינהלים ואגפי הגיל במשרד החינוך, שאנחנו צריכים להסתכל בראייה של טרום חופש הקיץ.

<תהילה עמר: אנחנו לא מדברים רק על החופשה, אנחנו מדברים גם על ההכנה לקראת החופשה של כל מערכת החינוך, ומדברים על מה שהולך לקרות בזמן החופשה.

<תהילה עמר: התפיסה שמובילה את המשרד נקראת "מחנכים מסביב לשעון".

<תהילה עמר: סביב התפיסה הזאת נרקמו שתי התכניות: בתי הספר בחופש הגדול, מה שאתם יודעים שקורה בכיתות א'-ב', ג'-ד' ו-ה' בפריפריות, והתכנית המשלימה נקראת "קיץ אחר".

<תהילה עמר: לטובת הענין, אנחנו הוצאנו מודל של עבודה של שולחן עגול.

<תהילה עמר: אנחנו נצטרך לעבוד - -

מוחמד ברכה: אני שיבחתי את התכנית על אף שזה לא נוגע לעבודת הוועדה במובן החינוכי כי כיתות נמוכות, אני חושב שאנחנו לא דנים שם בסכנת אלכוהול ולא - -

<תהילה עמר: לא, אנחנו לא מדברים על א'-ב', זה משהו נפרד.

<תהילה עמר: אני עכשיו הולכת לפתוח צוהר לדברים האחרים - -

מוחמד ברכה: שלא ייווצר רושם שאנחנו נלחמים בשתיית אלכוהול בכיתה א'.

<תהילה עמר: לא, בוודאי שלא.

<תהילה עמר: מה שכן חשוב להגיד, שפנאי מיטבי, כמו שאומרת עמיתתי משפ"י, שבאמת זה הענין.

<תהילה עמר: אנחנו צריכים להתחיל מקדם-יסודי, יסודי ועל-יסודי, ולתת את הרצף.

<תהילה עמר: מה שחשוב להגיד זה שמה שהוביל אותנו זה באמת, איך אנחנו מחזקים את הפעילויות ברשויות המקומיות.

<תהילה עמר: זה נכון שאנחנו צריכים לתת מענה-על ויש פה גם תכניות ארציות שנותנות מענה ולראות איך אנחנו נותנים מענים רוחביים אבל לעומק.

<תהילה עמר: זה היה הרעיון.

<תהילה עמר: לטובת הענין יצאה חוברת ארגונית מסודרת.

<תהילה עמר: מה שאתה רואה בעמוד 7, זו בעצם מפת הקיץ שלנו.

<תהילה עמר: לתת אינדיקציה לאיך אנחנו ערוכים.

<תהילה עמר: שתי התכניות, אבל כשאני מדברת על "קיץ אחר" אז איך אנחנו מתחילים מטרום-חופשה והלאה.

<תהילה עמר: לקראת טרום-חופשה, רק כדי להבין כי זה גם מענה לנושא של מניעה, איך אנחנו עושים פעילויות מניעה.

<תהילה עמר: התכנסה ועדה, כל אגפי הגיל וכל המינהלים, ובנו תכנים שהוכנסו לאתר המשרד ויצאה חוברת מסודרת שהוצפה.

<תהילה עמר: אפשר היום להיכנס לאתר "מחנכים מסביב לשעון", שזה האתר שמוביל את כל תכנית הקיץ ולראות סביב כמה תכנים – פנאי משמעותי, פרידה ומעברים.

<תהילה עמר: הנושא של ביטחון ובטיחות, ששם נכנס כל הנושא המניעתי והנושא של קשר הורים, מורים ותלמידים.

<תהילה עמר: דבר נוסף, יש לנו מענה לקייטנות מתוקשבות.

<תהילה עמר: אני לא אתן על זה יותר מדי את הדעת כי זה מענה לגיל הצעיר יותר.

<תהילה עמר: תכנית הדגל שרצה במשרד השנה, מבחינתנו, שלטובת העניין הושקעו 11.5 מיליון שקל, זה ערי הילדים והנוער.

<תהילה עמר: התפיסה היתה ומה שעשינו, הוצאנו קול קורא שחילק את הרשויות המקומיות לשניים: מעל 30,000 תושבים - הרשויות הגדולות, ומתחת ל-30,000 תושבים - הרשויות הקטנות.

<תהילה עמר: המגמה היתה לחזק את כולם ולעשות תכנית קיץ משמעותית, כשמשרד החינוך בפעם הראשונה, וזו הבשורה, מעורב מבחינה כלכלית אבל זה אומר שהמעורבות שלנו היא גם פדגוגית, מן הסתם, והיא הכי משמעותית.

<תהילה עמר: הוצאנו, לטובת הענין, דגשים פדגוגיים – הערים הגדולות אמורות בעצם - -

מוחמד ברכה: למה הלכתם על פי מספר תושבים ולא לפי מפתח סוציו-אקונומי?

<איציק בן אבי: לא, שנייה.

<איציק בן אבי: המפתח הסוציו-אקונומי הוא מטצ'ינג ותכף נסביר את זה.

מוחמד ברכה: לא, כי פה כתוב: סכומים קבועים לפי מספר תושבים.

<איציק בן אבי: אני אסביר: אנחנו צריכים איזה שהוא מפתח.

<איציק בן אבי: המפתח הראשון הוא מפתח של תושבים או מספר ילדים.

<איציק בן אבי: המפתח הקובע אחר כך זה הסוציו-אקונומי.

<איציק בן אבי: זאת אומרת, שמשרד החינוך אומר לרשות: אני נותן לך 250,000 שקל ותשתתפי, תעשי מטצ'ינג לפי המפתח הסוציו- אקונומי שלכם.

<איציק בן אבי: אז אם הם ב-1-5 הם נותנים בסך הכל 10%.

<איציק בן אבי: הם מקבלים מאתנו 250 והם צריכים להשתתף ב-25,000 שקל.

<איציק בן אבי: ואם הרשות טובה מאד, אז בסך הכל היא צריכה להוסיף 30%, שזה לא הרבה.

<איציק בן אבי: רוב הכסף הוא כסף של המשרד.

<איציק בן אבי: מה שחשוב פה לראות, שזה באמת פריצת דרך, שהלכנו על כל הארץ כאשר מ-30,000 ומעלה ביקשנו גם תכנית קיץ אבל בעיקר, שבוע הילדים ונוער כאשר היום יש לנו 63 רשויות גדולות מאד, שהולכות אתנו על שבוע.

<איציק בן אבי: זה אומר שבראיה הארצית אין הפסקה כי כל שבוע יהיו עשר רשויות בערך, ובצורה כזאת, לנער או נערה שירצו לתכנן תכנית קיץ, תהיה אפשרות לעבור ממקום למקום.

<תהילה עמר: גם אם הם נופשים במקום אחר.

<איציק בן אבי: - - נכון, יכולים להגיע לשם.

<איציק בן אבי: הדבר השני שעשינו - לכל הרשויות הקטנות גם נתנו כסף כדי להכין תכנית קיץ רחבה יותר בסיוע שלנו.

<איציק בן אבי: בתוך כל התכניות האלה קבענו מספר דברים: 1.

<איציק בן אבי: שהתכניות יהיו ערכיות.

<איציק בן אבי: אם לא יהיה לזה ערך מוסף ממה שעשו עד היום, לא יקרה שום דבר.

<איציק בן אבי: הדבר השני, פנינו לכל השותפים להיות שותפים בתוך שבוע הילדים והנוער ובכלל, להיות בתוך הקיץ.

<איציק בן אבי: אנחנו פונים לא רק לרשות.

<איציק בן אבי: יש לנו 63 רשויות – נא להיות ב-63 רשויות.

<איציק בן אבי: אתם יכולים לעשות את זה?

<איציק בן אבי: תוכלו לקחת את כל מה שנאמר בוועדה, כל מה שאתם דנים כל שנה, זה מתחם ענק שאפשר לתת תשובה.

<איציק בן אבי: ככל שיהיו אנשי מקצוע שותפים, אני מאמין שנוכל לעמוד ביעד הזה של מניעת - -

מוחמד ברכה: למה אתה מזמין את הרשויות עכשיו, כשיש לך תכנית מגובשת ואתה מזמין אותן להצטרף?

מוחמד ברכה: למה זה לא נעשה מלכתחילה?

<תהילה עמר: מלכתחילה זה נכתב, יש מה שנקרא "מינהלת רשותית", שבתוך המינהלת יש שותפים ואנחנו מבקשים להיות שותפים.

<תהילה עמר: אני אשדודית, אני מכירה את התשתית.

<תהילה עמר: מה שסימונה הציגה, מועצת התלמידים והנוער זה לא סתם.

<תהילה עמר: זה מוצב כקריטריונים שהם נמצאים בכל מקום.

<תהילה עמר: יחידת הנוער שנמצאת בכל מקום, שמפעילה את זה.

<תהילה עמר: הרשות, הרווחה, שפ"י.

<תהילה עמר: זאת אומרת, כל מי שנוגע בתוך הדבר נמצא בפנים ומשולב, וזו גם דריה.

<איציק בן אבי: אתה מחזיר אותנו אחורה פשוט.

<איציק בן אבי: אם אתה רוצה את המבנה של העבודה שלנו, זה מבנה מהמחוזות.

מוחמד ברכה: אני לא מחזיר אתכם אחורה.

מוחמד ברכה: אני דיברתי על הצורך בשיתוף פעולה ותיאום כדי שלא ייווצר מצב שגוף מסוים פועל פה...

<איציק בן אבי: "אחורה" זו לא המילה הנכונה.

<איציק בן אבי: הכוונה בעבודת תשתית שאנחנו עושים, יש ועדות מחוזיות, ועדות רשותיות, שולחן עגול רשותי, שהם דנים על כל זה לפני.

מוחמד ברכה: לא הבנתי למה אמרת לרשות: אתם מוזמנים להצטרף ל-63 וכולי.

מוחמד ברכה: להזמין אותם למה?

מוחמד ברכה: הרי אתה אומר שהם שותפים.

<איציק בן אבי: אני אגיד לך למה: הם שותפים ב-100%, אבל פה יש מאמץ מאד רציני ממוקד לחודש וחצי, לא לשנה.

<איציק בן אבי: ברגע שכל רשות, כל מקום כי לפעמים יש רשות שהיא לא בדיוק ב-100% בכושר ומעבירים אליה מרשות לרשות.

<איציק בן אבי: הכוונה שאם יש 63 רשויות, נא לדאוג להעביר כוחות, לסדר, כי זה חתיכת שפגאט גדול לעשות את זה.

<איציק בן אבי: אנחנו יודעים מה הולך להיות הקיץ הזה ולכן, מזמינים אתכם לנסות לתת מענה לכל הארץ וזו משימה לא קטנה.

<איציק בן אבי: נמשיך - יש לנו כמה דברים שאנחנו עושים כדי לסייע לקיץ: יש לנו "ידידים", שזו עמותה שהעמידה לרשותנו, בשותפות כמובן, 1000 סטודנטים כאשר 300 יורדים לאילת, כולל סיוע באילת.

<איציק בן אבי: זאת אומרת, סטודנט ילווה אוטובוס, יעשה הפעלות.

<איציק בן אבי: זה משהו שהצליח בשנה שעברה.

<איציק בן אבי: יתנו להם חומרים, מחשבה לגבי מה שהם הולכים לבלות.

<איציק בן אבי: יגיעו לאילת, יסייעו לאילת בלילות, יחזרו בחזרה עם הילדים.

<איציק בן אבי: זה משהו שקורה תוך 72 שעות ויותר אבל זה מהלך שלם שקורה.

<תהילה עמר: רק כדי להוסיף בענין הזה: בשנה שעברה זה התחיל כפיילוט ו"אגד", שכל הזמן היו עוצרים אוטובוסים ומזמינים משטרה, היה ונדליזם בתוך האוטובוס, העידו בכל האוטובוסים שהיה הם ליווי - העידו על 50% ירידה בכל המקרים האלה שדובר ולכן, תגברנו את העשייה.

<תהילה עמר: מנכ"ל "אגד" בירך ורוצה ומשקיע בזה גם מבחינתו הרבה מאד.

<תהילה עמר: לטובת העניין נפתחה אופרציה מאד גדולה.

<תהילה עמר: זאת אומרת, יש לנו חדר מצב בירושלים, חדר מצב במחוז דרום שמופעל בבאר-שבע ומגויסות גם הרשויות המקומיות שנמצאות בתוך המחוז בנקודות עצירה.

<איציק בן אבי: אגב, אתם מוזמנים.

<איציק בן אבי: מי שירצה להיות אתנו בחדר מצב, זה חדר מצב חי ונושם שיעבוד כל הקיץ וזו אפשרות להיות ביחד.

<סאלח בוקעי: זה יהיה רלוונטי גם לגבי החברה הערבית?

<תהילה עמר: לגמרי.

<תהילה עמר: יש לנו סטודנטים משולבים גם של החברה הערבית שנמצאים שם - -

<איציק בן אבי: מאות של סטודנטים.

<תהילה עמר: - - ויש לנו אפיק נוסף שנקרא "ידידים לנוער בחצות", שזאת פעילות של לתגבר את אותה פעילות שמדוברת פה כל הזמן סביב השולחן, של סיירות האיתור, סיירות ההורים, ניידות "עלם" למיניהן וכולי, בפארקים ובמוקדים ההמוניים לטובת העניין.

<תהילה עמר: 631 סטודנטים משובצים ברחבי הארץ ומתוכם, אתה יכול לראות את הפילוח של המחוזות.

<תהילה עמר: בעמוד 16 אפשר לראות פילוח של המחוזות.

<תהילה עמר: אפשר לראות שבחברה הערבית יש לנו 165, אפרופו השאלה של החבר.

<איציק בן אבי: - - הדבר הנוסף - בתוך החברה הערבית אנחנו מדברים על מאות רשויות שניגשו.

<איציק בן אבי: בכל הערים, לדעתי, אחוז נכבד של למעלה מ-85% נכנסו לתוך ה"קול קורא".

<איציק בן אבי: מקבלים את הסטודנטים, שזה נדבך נוסף.

<איציק בן אבי: התייחסנו לכל נושא הרמדאן שנופל בזמן הזה, לפי בקשתם, להאריך את הקיץ כי אנחנו רצינו עד 15 באוגוסט והם אמרו: יש לנו פה רמדאן, בואו נזוז עוד קצת והם קיבלו אישורים.

<איציק בן אבי: ודאי שזה יעמוד לרשותם.

<איציק בן אבי: אוהלי רמדאן שנפתחים במיוחד לחברה הערבית.

<איציק בן אבי: יש לנו שותפויות.

<איציק בן אבי: .. תדברי רגע על המתחמים בחופים.

<תהילה עמר: אנחנו מתחברים בחופים.

<תהילה עמר: היעד הוא פתיחת שישה מוקדים ברחבי הארץ, בשנה שעברה היו ארבעה.

<תהילה עמר: זאת אומרת, יש לנו הרחבה השנה.

<תהילה עמר: כרגע נפתחים חמישה, השישי נמצא כרגע בדיון - -

<יעקב נוי: חיפה.

<תהילה עמר: כן, חיפה נמצא בדיון.

<תהילה עמר: אפשר לראות שהמוקדים באחריות המשרד בירושלים ותל-אביב.

<תהילה עמר: באחריות משרד הרווחה חוף גולן, טבריה ואילת.

<תהילה עמר: מה שנמצא שטיפול זה חיפה.

<תהילה עמר: גם שם, אגב, כל הנושא של ההכשרות נמצא בשיתוף פעולה מלא של כל הצוותים.

<תמי דיסקין: אני ארחיב את הדברים.

<תמי דיסקין: אני מפקחת ארצית בשירות לטיפול בהתמכרויות במשרד הרווחה.

<תמי דיסקין: כפי שהוצג לפני על ידי הרשות למלחמה בסמים ומשרד החינוך, אנחנו באמת מדברים על שתי תכניות מרכזיות: אחת - שממשיכה לרוץ גם בקיץ וזה תכנית האיתור.

<תמי דיסקין: תכנית האיתור בזמנים הבלתי פורמאליים, הגישור של בני הנוער שנמצאים ברחובות, מיפוי לאן הם אמורים להגיע אחר כך, לחינוך, להמשך טיפול.

<תמי דיסקין: בקיץ אנחנו מתגברים את הפעילויות האלה על-ידי מתנדבים וחבירה לסיירות ההורים ולשיטור קהילתי, עיבוי של השעות, יותר שעות, יותר משמרות.

<תמי דיסקין: התאמה, למשל, באום אל-פאחם יעבדו חמישה ימים בשבוע, לתת מענה נרחב יותר לרמדאן.

<תמי דיסקין: כמובן, שאותה גישה של כניסה לתכניות העירוניות, כל עיר, כל ישוב מתאים את עצמו, את התכניות, לצורך בשטח.

<תמי דיסקין: כמובן שגם יחידות האיתור יתנו מענה לאותם מתחמים שפועלים ותכניות שפועלות בקיץ.

<תמי דיסקין: מבחינת "מתחברים לנוער בחופים", אז כפי שנאמר, באמת, שיתוף פעולה של התכנית הלאומית לילדים ונוער בסיכון.

<תמי דיסקין: חלק מהמתחמים, המשרד שלנו מוביל וחלק משרד החינוך.

<תמי דיסקין: ההכשרה, כמובן, של הרשות למלחמה בסמים בשיתוף משרד החינוך.

<תמי דיסקין: צוותי הפיקוח הם בעצם של כל המשרדים - -

מוחמד ברכה: אתם, משרד הרווחה, נכנסים לתמונה בשלב של המניעה?

<תמי דיסקין: התכניות האלה, יש אלמנטים מעטים מעצם היות מבוגר שפוגש את בני הנוער במקומות הסיכון אבל הרעיון הוא יצירת קשר באיזו שהיא אבחנה לראות האם צריך המשך טיפול, המשך למסגרות חינוך, המשך תכניות שמופעלות בעיר, תיווך - -

מוחמד ברכה: זה אחרי שיש בעיה.

<תמי דיסקין: - - לא אחרי שיש בעיה.

<תמי דיסקין: מה שאנחנו רואים הוא שהרבה מבני הנוער הנורמטיביים, שמתפקדים ביום יום והם לא בני נוער שמוגדרים כבני נוער בסיכון, כשהם מגיעים לטבריה או לאילת, משהו קורה ומבוגר אחראי חייב להיות שם בשביל לזהות את אותם נערים, גם בשביל לתת את התמיכה ואת הפתרון באותו רגע שהם משתכרים אבל גם לעשות את האבחנה המבדלת, האם אותה נערה זקוקה להמשך קשר בהמשך או לחבר אותה לתכניות שהן קהילתיות, העשרתיות.

<תמי דיסקין: מגוון הצרכים יכול להיות בחיבור לתעסוקה, לצבא, חינוך, טיפול, כל ההיבטים האלה.

<תמי דיסקין: אנחנו כמובן מקדימים לזה קול קורא לרשויות המקומיות למציאת איש קשר, שיעשה את החיבור בין מה שקורה בשטח לרשות המקומית בשביל לחבר.

<תמי דיסקין: צוותי הפיקוח, כמו שאמרתי, שייכים לכולנו, חינוך, הרשות הלאומית למלחמה בסמים, רווחה, בריאות באיתור אתנו חזק ואולי אחר כך...

מוחמד ברכה: כן, זה הזמן לשמוע את מרכז השלטון המקומי.

מוחמד ברכה: הם לא נמצאים.

מוחמד ברכה: עורכת דין רות דיין מדר רשומה כאן אבל היא לא נמצאת.

<רותי תווינה: אפשר להשלים את התמונה של משרד החינוך?

מוחמד ברכה: כמובן.

מוחמד ברכה: בבקשה.

<רותי תווינה: אני עובדת במשרד החינוך בשפ"י, ביחידה למניעת סמים ואלכוהול.

<רותי תווינה: אני נמצאת כאן במקום קרן, המנהלת שלנו שנמצאת בחופשת מחלה.

<רותי תווינה: היא בסדר גמור והיא תחזור בקרוב.

<רותי תווינה: אני רוצה לחדד דברים שהם יותר ייחודיים לנושא שבו היחידה שלנו עוסקת בו, שזה מניעת שימוש בסמים, אלכוהול וטבק: כפי שכבר נאמר כאן, יש הרבה שותפויות בין משרד החינוך ובין המשרד למשרדים אחרים וגם לרשות למלחמה בסמים, אבל יש דברים שהם יותר ייחודיים לפעילויות שאנחנו מבצעים כרגע בבתי הספר עם הפנים לקיץ, עם הפנים לחופשה, ומשלימות את כל הפעילויות שנערכות על ידי מינהל חברה ונוער ועל ידי משרד הרווחה והרשות ב"חופים", שאנחנו תומכים בהם גם כן.

<רותי תווינה: כרגע, בבתי הספר, אנחנו פועלים בשני ערוצים של השפעה – אחד, זה דרך הפיקוח, גם הפיקוח הכולל וגם הפיקוח על הייעוץ, שמנחה את בתי הספר לעשות איזו שהיא פעילות בתוך הכיתות לטובת היערכות לקיץ בטוח.

<רותי תווינה: הסלוגן או הסיסמה זה: אני חופשי וכל אחת מהאותיות מייצגת – חושב, מתכנן, בוחר פעילויות ועיסוקים שייהנו ולא יסכנו אותי.

<רותי תווינה: בהקשר הזה, אנחנו נקיים בשבוע הבא, ב-8.6, שיעור מקוון שאמור להיות מונחה מאיזו שהיא עמדת בסיס באמצעות הרשת לכל בית ספר שבחר להירשם לשיעור הזה.

<רותי תווינה: יש שני שיעורים כאלה ברצף.

<רותי תווינה: זה מיועד לחטיבות הביניים.

<רותי תווינה: בתי הספר קיבלו קול קורא והתבקשו להירשם.

<רותי תווינה: שיעור מקביל נעשה בנושא של מניעת בריונות ברשת וכל הנושא של "גיבורי-האל", באל"ף, שגם זה סוג של פעילות שילדים מבלים בו הרבה מאד בחופשה, מול המחשב, בשעות הקטנות של הלילה.

<רותי תווינה: חוץ מהשיעור המקוון יש שיעורים כיתתיים רגילים שאמורים לעסוק במה זה חופש, מה זו חופשה בטוחה, איך נערכים, איך מתכננים את החופש מבלי לפגוע בחופשה וכל הדברים האלה.

<רותי תווינה: השותפות שלנו בפרויקט "חופים" היא גם בנושא התכנים של ההכשרה וגם בהפצה של עצם הרעיון של התנדבות בחופים בקרב אנשי חינוך.

<רותי תווינה: היה מודל מאד מוצלח של השתתפות של מורים בפרויקט "חופים" בשנה שעברה בטבריה, במחוז צפון, ועכשיו הוא מתרחב למחוזות נוספים.

<רותי תווינה: יצאו במידע למפקחים במחוזות, למנהלי המחוזות.

<רותי תווינה: הם מפיצים את זה למנהלים, לבתי הספר ואנחנו מקווים שיותר מורים ירצו לקחת חלק בהתנדבות הזאת בפרויקט "חופים".

<רותי תווינה: יעברו השתלמות.

<רותי תווינה: בהשתלמות הזאת מפעילים אנשים של הרשות למלחמה בסמים והתכנים הם גם בשיתוף שלנו.

<רותי תווינה: וככה, בכוחות משותפים ועם האינפוט הייחודי של כל גוף, אני חושבת שאנחנו עושים הרבה.

מוחמד ברכה: באיזה מידה התלמידים בעצמם מעורבים או יהיו מעורבים?

<רותי תווינה: התלמידים מעורבים בהיבט של מנהיגות הנוער העירונית.

מוחמד ברכה: לא, חוץ ממועצת התלמידים.

מוחמד ברכה: התלמידים, הקליינטים שלכם, שאמורים לדאוג להם וללוות אותם וכולי וכולי, האם יש מנגנון?

מוחמד ברכה: השאלה היא לא רק לשפ"י אלא בכלל.

מוחמד ברכה: את יכולה לענות.

<רותי תווינה: אני יכולה לענות מהזווית שלי: לנו יש תכנית דגל שנקראת "עמיתים משפיעים", שהיא תכנית שמכשירה בני נוער לעבוד עם העמיתים שלהם במהלך השנה בנושאים שלנו.

<רותי תווינה: הם מקבלים הכשרה וליווי על ידי היועצות.

<רותי תווינה: ויש דגשים גם שמתייחסים להתנהגויות סיכון בכלל, ולפנאי ועבודה מיטבית.

<רותי תווינה: באופן טבעי, בגלל שהפעילות בבית הספר מסתיימת ב-20 ביוני, אין כל כך אפשרות ללוות אותם בתוך העבודה בבתי ספר בקיץ כי אין עם מי לעבוד אבל החיזוק שלהם לאורך השנה, כאנשים שהם יותר בעמדה של מנהיגים ומשפיעים, אני מקווה שמלווה אותם גם כשהם לא רק בבית ספר ומעבירים שיעור בכיתה.

מוחמד ברכה: הענין הוא שאני כמעט חוזר על זה כמנטרה, בכל מה שקשור בהשפעת תלמידים על תלמידים, נוער על נוער, שאין פה אפקט של מרדנות אלא אפקט של חברות.

מוחמד ברכה: לכן, אני שואל את השאלה הזאת, על מנת שגם ברגע שהם בעצמם לוקחים אחריות בכל מיני פרויקטים ותכניות, אז התועלת כפולה.

<דפנה גיגי: נכון, זה מנהיגות חיובית.

<דפנה גיגי: שלום, אני מנהלת את הרשות למלחמה בסמים ואלכוהול בחיפה.

<דפנה גיגי: אני לא רוצה לחזור על דברים שנאמרו פה אבל אני כן יכולה להגיד שהכוח המנצח של התכניות הוא באמת בשיתופי הפעולה הבין מערכתיים, בין התכניות של הפנאי, החינוך, הפורמאלי והבלתי פורמאלי, הטיפול, השיקום והאכיפה, כולם ביחד יושבים בתחילת הקיץ.

<דפנה גיגי: למשל בחיפה, אנחנו התכנסנו בשבוע שעבר, ועדה שנקראת: הוועדה הסטטוטורית לנושא סמים ואלכוהול.

<דפנה גיגי: בחשיבה משותפת בעצם מזהים את התופעות ה - -

מוחמד ברכה: ועדה סטטוטורית של הרשות.

<דפנה גיגי: שבראשה יושבת - -

מוחמד ברכה: ועדה סטטוטורית של מה?

<דפנה גיגי: של נגע הסמים והאלכוהול של עיריית חיפה, שבתוכה יושבים נציגי המשטרה, נציגי המערכת של הפיקוח, נציגי החינוך, נציגי הפנאי.

<דפנה גיגי: יושבים ביחד ומעלים את הסוגיות, קצת באופן דומה למה שעולה כאן, ומזהים את הצרכים.

<דפנה גיגי: אני חושבת שבתחילת דבריך דיברת על זה שמבובר משמעותי בשכונות הוא קריטי.

<דפנה גיגי: חלק מתפיסת העבודה בחיפה היתה לשפוך כמה שיותר מבוגרים משמעותיים בהיבטים שונים.

<דפנה גיגי: דיברת על זה שסיירת ההורים לעתים יותר אפקטיבית ולעתים פחות.

<דפנה גיגי: תלוי גם מי הנער שעומד מולם.

<דפנה גיגי: לכן, הוקמו גם סיירות נוספות כמו סיירת סטודנטים וסיירת ושל בני נוער, שהם חלק מהתכנית של "עמיתים", שאנחנו עושים יחד עם משרד החינוך, שהם עברו הכשרות בנושא סמים ואלכוהול.

<דפנה גיגי: חלק נוסף בתכנית שבעיניי הוא מיוחד הורשות לוקחת עליו אחריות זה הכשרת כל צוותי העבודה עם הנוער בנושאים של זיהוי סמים ואלכוהול.

<דפנה גיגי: הרבה פעמים אתה בכלל לא יודע שמדובר בסם, במיוחד כשמדובר בסמים הקשים ביותר, הסמים הסינטטיים שנקראים "סמי פיצוציות", והם באים באריזות צבעוניות ונחמדות.

<דפנה גיגי: אתה יכול לראות את זה אצל הילד שלך ולא לזהות שמדובר בסם.

<דפנה גיגי: אז הנושא של הכשרת הורים לקראת הקיץ, הגברת הפיקוח ההורי על בני הנוער במהלך הקיץ גם אם אתה הורה עובד, איך אתה שומר על קשר במהלך היום עם הילד שלך?

<דפנה גיגי: איך אתה מוודא שהוא נמצא במקום בטוח?

<דפנה גיגי: הדרכה של מדריכי הנוער לקראת הקיץ ושל כל אנשי המקצוע שנמצאים במרכזים הקהילתיים.

<דפנה גיגי: יש לנו חיילים בשנת שירות.

<דפנה גיגי: כל מי שיהיה ברחובות עובר את ההכשרה בנושא סמים ואלכוהול.

<דפנה גיגי: תחילת העבודה תהיה בשעה 17 מדי ערב ותסתיים לפנות בוקר.

<דפנה גיגי: העבודה בחיפה מחולקת לשמונה שכונות כדי שבכל שכונה, במרכזים הקהילתיים, תתרחש פעילות.

<דפנה גיגי: תהיה הארה של המגרשים השכונתיים כדי שהילדים יוכלו להגיע למקום מפוקח עם מדריכי נוער.

<דפנה גיגי: דיברת על האכיפה ואני חושב שזה נושא נורא חשוב.

<דפנה גיגי: הענין של העבודה המשותפת שלנו עם המשטרה לקראת הקיץ - בין היתר, למשל, אנחנו שוכרים עבורם רכבים כדי שיעשו מעקבים על פיצוציות בנושא של מכירת אלכוהול לקטינים.

<דפנה גיגי: אנחנו רוכשים עבורם ערכות לבדיקת סם, שזה לכאורה תפקידה של המשטרה אבל כיון שהרשות רוצה לשים יד חזק בנושא של סמים, אנחנו מוכנים לרכוש את הערכות בתנאי שיצאו ליותר מבצעי קיץ.

<דפנה גיגי: אנחנו מקבלים את הדיווחים, אנחנו רואים מה קורה, אנחנו כל הזמן עם יד על הדופק.

<דפנה גיגי: הפעילות הזאת שמתבצעת בחופים, בחיפה אנחנו כרגע בבדיקות הנושא אבל זה ידוע שבקיץ בני נוער באים אל החוף ונשארים שם לעתים ימים רבים, לפעמים אפילו שבועות.

<דפנה גיגי: זה גם נושא שמצריך עבודה כי האחריות על בני נוער, אלכוהול וים שוב, היא אחריות שמחייבת אותך לשיתופי פעולה רחבים.

<דפנה גיגי: זה חלק ממה שאנחנו עושים בחיפה.

<יעקב נוי: מה עם החברה הערבית בחיפה?

<דפנה גיגי: החברה הערבית – אנחנו יודעים שהרמד

<דפנה גיגי: אן יוצא השנה בחודש יולי.

מוחמד ברכה: הוא מתחיל ביוני ומסתיים ביולי.

<דפנה גיגי: - - ולכן, הפעילות של החברה הערבית תדחה לחודש אוגוסט.

<דפנה גיגי: המרכזים הקהילתיים, עבודה עם הורים ועם בני הנוער כי חודש יולי הוא בעצם חודש משפחתי מאד.

מוחמד ברכה: האמת שרמדאן יכול להיות פתרון טוב לכולם.

<קריאות: - - -

<דפנה גיגי: - - העבודה היא עם אנשי דת, לפני חודש הרמדאן.

<דפנה גיגי: שבשיחות הקהילתיות ידברו על הנושאים האלה, ינהלו בצורה עדינה מול ההורים את הנושא של אחריות הורית.

<דפנה גיגי: זה דברים שאנחנו עושים, זה מאחורי הקלעים.

<דפנה גיגי: יש מקומות שבהם זה עובד יותר טוב ויש מקומות שבהם יש קושי מול אנשי הדת לגבי נושא האלכוהול למשל, שבאמת אלה דברים - -

מוחמד ברכה: לא הבנתי מה הקושי, להיפך.

<דפנה גיגי: אני אגיד מה הקושי: כשאלכוהול אסור על פי דת ואנחנו נדרשים לסוגיה, השיחה היא שיחה מאד מורכבת ומאד עדינה.

<דפנה גיגי: לפעמים אתה לא יכול לדבר על זה בגלוי - -

מוחמד ברכה: אבל הנכונות להירתם היא יותר גדולה כי זה לא רק היבט חברתי אלא זה אמונה דתית.

<דפנה גיגי: בדיוק.

<דפנה גיגי: אז זה מצריך את הרגישות התרבותית.

<דפנה גיגי: יש לנו רכזת שמטפלת בקהילה הערבית, והיא עושה את החיבורים יחד עם המנחה שלה, עם וואליד, בצורה עדינה ומסודרת.

<דפנה גיגי: זהו.

<דפנה גיגי: הפרסומים העירוניים מתייחסים בעיקר להורים ולאנשי מקצוע, שידעו לזהות זיהוי מוקדם ולהפנות את הילדים למי שצריך.

מוחמד ברכה: תודה.

מוחמד ברכה: משטרה, בבקשה אדוני.

<סוני הינגר: אני אסקור ממש בקצרה, ברשותך, את היערכות - -

מוחמד ברכה: אנחנו מקווים שלא יהיה לכם הרבה.

מוחמד ברכה: ..

<סוני הינגר: יש לי תחושה שאדוני...

מוחמד ברכה: לא פוטרים אתכם משום דבר.

מוחמד ברכה: מקווים שהתעסוקה שלכם תהיה מינימאלית.

<סוני הינגר: יש לי תחשוה, אדוני, שידינו יהיו מלאות גם הקיץ הזה כמו בכל קיץ, למרבה הצער.

<סוני הינגר: אלו פני הדברים ואנחנו, אדוני, כמובן שנערכים בהתאם לתמונת הפשיעה שמייצרים לנו חודשי הקיץ.

<סוני הינגר: אני רק אתחיל בנתון: מפילוח שעות ביצוע עבירות הנוער שביצענו, מסתמן ששעות הפיק של ביצוע עבירות עבריינות נוער הן בין חצות ל-2 לפנות בוקר.

<סוני הינגר: אלה שעות השיא שבהן מבוצעות עבירות אלימות, סמים, אלכוהול.

<סוני הינגר: אז כמובן שאנחנו נערכים אל מול תמונת הפשיעה הזאת וגם ההיערכות המבצעית שלנו היא סביב אותן שעות.

<סוני הינגר: כמובן שהיעדר מסגרת בחודשי הקיץ מגדילה את הפוטנציאל לביצוע עבירות אלימות של בני נוער, בדגש על עבירות סמים ורכוש אבל בעיקר סמים ואלכוהול.

<סוני הינגר: וונדליזם, עבירות מין, שאנחנו רואים עליה שלהם בחודשי הקיץ.

<סוני הינגר: אז תפיסת העבודה שלנו היא כמובן איגום כלל יחידות המשטרה, לאו דווקא יחידות הנוער והחקירות אלא גם יחידות הסיור הקלאסיות ויחידות משטרה נוספות שנותנות כתף למאמץ.

<סוני הינגר: מבחינת שיטת העבודה – אנחנו נערכים בהתאם לתמונת הפשיעה, כפי שאמרתי.

<סוני הינגר: סיום שנת הלימודים - יש פשיעה סביב יום סיום הלימודים עצמו.

<סוני הינגר: יש אירועים שנקראים "רונדו" או כל מיני מסיבות שבני הנוער עושים, שמובאת להם שתיה ואלכוהול.

<סוני הינגר: אז אנחנו, כמובן, בהיערכות סביב מוקדי הפעילות הללו.

<סוני הינגר: אלכוהול, כמובן, עד חוק המאבק בתופעת השכרות, שפיכת האלכוהול במקביל לפתיחת תיקי חקירה והגשת כתבי אישום כנגד אותם אלה שמוכרים אלכוהול לקטינים.

<סוני הינגר: אנחנו נערכים להגברת החיכוך במקומות מועדים לפורענות כגון: פארקים, גנים ציבורים, חופי הים ועוד כהנה וכהנה.

<סוני הינגר: אני לא אכנס לשלבים, איך קטינים ובני נוער מבריחים או מסליקים אלכוהול.

<סוני הינגר: אנחנו מכירים את התופעה ואת ה"בר בגאז'", שהחבר'ה באים ומתדלקים בכל מיני מקומות.

<סוני הינגר: אנחנו כמובן נערכים לזה.

<סוני הינגר: מבחינתנו, - - - הוא סוג של "גיים צ'יינג'" והחוק החדש שנכנס באוגוסט 2013, שאנחנו היינו שחקן מרכזי גם בחקיקה וגם ביישום, זה חוק המאבק בחומרים מסכנים.

<סוני הינגר: כמות התפיסות עלתה בכלל, לאורך כל השנה, אדוני, והנוער כמובן מוביל את המאבק הזה.

<סוני הינגר: המפכ"ל הטיל את המשימה על מערך הנוער אבל אני יכול להגיד לאדוני שיחידות עילית במשטרה מתעסקות בנושא סמי הפיצוציות מכיוון שאנחנו יודעים שסמי הפיצוציות הן כר פורה למשפחות פשע, לכל מיני כאלה שאנחנו מכירים שמתעסקים בזה אז כמובן, כל יחידות המשטרה נותנות דעתן על הענין הזה.

<סוני הינגר: אנחנו מכווינים פעילות כנגד סמי הפיצוציות, כנגד הפיצוציות.

<סוני הינגר: אוספים מודיעין, מבצעים פעילות אופרטיבית בשיתוף עם החברים, עם משרד הבריאות, עם מיקי, ועם המכס והמע"מ.

<סוני הינגר: אנחנו יוצאים למבצעים ארציים בנושא הזה בכל המגזרים - -

מוחמד ברכה: מה אפיקי שיתוף הפעולה עם משרד החינוך, עם הרשות?

מוחמד ברכה: אני יודע שאתם אמונים על מיגור התופעה, זה נכון, אבל יש גם היבטים של רווחה.

מוחמד ברכה: בסופו של דבר מדובר על נוער ועל תלמידים.

<סוני הינגר: כמובן, אדוני, השאלה היא אכן במקומה: חוק הנוער בעצם מחייב אותנו להפנות קטינים לשירות המבחן.

<סוני הינגר: דיווחים.

<סוני הינגר: לא לכל הגופים כמובן אבל אם קטין, נער, עובר עבירה, אנחנו מחויבים, כמובן, לערב את שירותי הרווחה, את שירות המבחן לנוער.

<דפנה גיגי: אבל השימוש בסמי פיצוציות הוא עדין לא עבירה.

<סוני הינגר: נכון.

<דפנה גיגי: רק המכירה היא עבירה.

<סוני הינגר: האחזקה היא לא עבירה, זה נכון, וזו לקונה, נכון.

<דפנה גיגי: זה בעייתי.

<דפנה גיגי: אם נער מעשן היום, אתה לא יכול לעשות אתו כלום וזו בעיה.

<סוני הינגר: אבל זהו החוק.

<סוני הינגר: אדוני, אולי יש מקום לחשוב בעתיד על תיקון חקיקה בענין הזה - -

<דפנה גיגי: חובה.

מוחמד ברכה: אני יודע שיש מסע נגד הוועדה ונגד העומד בראשה על אי ההכרה במוסד של סמים קלים.

מוחמד ברכה: אני סופג חבטות מכל מיני כיוונים אבל בשמחה אני עושה את זה.

<דפנה גיגי: אבל הסם הזה הוא הקשה ביותר, זה לא החשיש ולא המריחואנה.

<דפנה גיגי: זה הסם הסינתטי שגורם לנזק בלתי הפיך.

<דפנה גיגי: לעשן אותו זו לא עבירה וזה פשוט לא הגיוני.

<דפנה גיגי: יש ילדים שמתאשפזים במוסדות פסיכיאטריים על רקע שימוש בסם הזה.

<דפנה גיגי: אנחנו רואים עליה מחודש לחודש, לא משנה לשנה של מספר הילדים.

מוחמד ברכה: אנחנו נידרש לסוגיה הזאת מאוחר יותר.

מוחמד ברכה: תודה.

מוחמד ברכה: אני אבקש עכשיו ממיקי או פאולה להתייחס לסוגיה הזאת.

מוחמד ברכה: מה צריך בשביל זה?

מוחמד ברכה: באמת צריך חוק בשביל זה?

מוחמד ברכה: לא.

מוחמד ברכה: אני חושב שזה יכולה להיות תקנה שאתם תתקינו אלא אם אתם רואים שזה נושא של חקיקה, כמו שנעשה בזמנו עם הפיצוציות והפתיחה והסגירה וכולי.

<מיקי אריאלי: אני אגיד לפחות מהאספקט שלי, ואני רוצה שפאולה תתייחס – הנושא של שימוש במקום להשוות את זה עם מוכר.

<מיקי אריאלי: - -

מוחמד ברכה: אני לא רוצה להשוות, לא אמרתי להשוות.

מוחמד ברכה: לראות בזה כדבר עבירה.

<מיקי אריאלי: נכון.

<מיקי אריאלי: אז אני אגיד לך מה שמדאיג אותנו, משרד הבריאות, זו תופעה חדשה וזה או עם שימוש או עם מכירה.

<מיקי אריאלי: בתפיסה אחרונה בבאר-שבע של מעבדה גדולה, מצאו אצטון.

<מיקי אריאלי: אנחנו דרשנו שהם יבדקו את האצטון.

<מיקי אריאלי: בתוך האצטון היתה תרופה שנקראה "דוקספין", שהיא תרופה אנטי-דכאונית והיא תרופה עם הרבה תופעות לוואי.

<מיקי אריאלי: זאת אומרת, שגם היה החומר הסינטטי, הקנבינואידים, גם תרופה נגד דיכאון, שהיא באמת רק תרופת מרשם עם הרבה תופעות לוואי וגם האצטון, שהוא בעצמו רעיל, ואת זה מוכרים.

<מיקי אריאלי: כל התופעות החדשות האלה מדאיגות אותי מכל האספקטים.

<מיקי אריאלי: אנחנו כל הזמן מוצאים דברים חדשים כולל שימוש בתרופות פעילות בתוך הסיפור הזה, שיש להן הרבה תופעות לוואי.

<מיקי אריאלי: אם באמת נשתמש נגד הבן אדם שמשתמש בזה, צריכה להיות חקיקה.

<מיקי אריאלי: אני חושב שבאמת צריך לדון בסיפור.

<פאולה רושקה: כן, אני גם חושבת.

<פאולה רושקה: זה נושא חדש קצת ואנחנו צריכים לתת על זה את הדעת הרבה יותר לעומק.

עפו אגבאריה: איך משתמשים בזה, בכדור?

<מיקי אריאלי: שני דברים: היה מקרה מוות שאנחנו יודעים עכשיו, באיכילוב, על אדם שלקח "נייס גאי", שזה בא בתוך העלים ובסופו של דבר, הוא לקח את העלים, המיס את זה במים רותחים, לקח את התמיסה והזריק ומת.

<מיקי אריאלי: דבר שני, זו לא פעם ראשונה שעשינו פעילות עם המשטרה ועם המכס וכולי, שאנחנו מוצאים גם בקפסולות של "חגיגת" ממש חומר פעיל תרופתי, שיש לו הרבה תופעות לוואי יחד עם החומר הפסיכו-אקטיבי, וזה נורא נורא מדאיג אותנו.

<מיקי אריאלי: - -

עפו אגבאריה: איך אפשר להכניס אצטון לשם?

<מיקי אריאלי: לא, זה הלך ככה: יום אחד אני אתן לך איך אתה הולך לעשות "נייס גאי".

<מיקי אריאלי: אתה לוקח את החומר הפעיל, הקנבינואיד הסינטטי, שהיא אבקה.

<מיקי אריאלי: המכס נורא מעורב בזה.

<מיקי אריאלי: מגיע למעבדה, הוא ממיס את זה באצטון.

<מיקי אריאלי: את האצטון הוא משפריץ על העלים המיובשים, שם את זה בתוך השקית שאנחנו מכירים, והוא מוכר.

<סוני הינגר: אדוני, אנחנו גם נתקלנו במעבדות שמרססים "קיי 300" על העלים.

<דפנה גיגי: הנזק הוא בלתי רגיל, חייבים למצוא פתרון לענין הזה.

<סוני הינגר: אדוני, רק הערת ביניים, ברשותך: יכול להיות שזה מצריך דיון נפרד, הנושא של החקיקה של השימוש אבל אאתגר את אדוני ואת הוועדה, שהמשמעות של פתיחת תיקים פליליים בשימוש עצמי, יש לזה משמעות מרחיקת לכת היות ולרוב זה קטינים שמשתמשים.

<סוני הינגר: אני לא יודע אם בטוח אנחנו רוצים שנפתח לקטינים תיקים פליליים, מה גם ההיבטים הטכניים.

<סוני הינגר: המעבדה האנליטית צריכה להיות ערוכה לבדוק כל תפיסה ותפיסה.

<סוני הינגר: יש משמעויות, כמובן, לקריאת הביניים הזאת.

<מיקי אריאלי: מסכים אתך ב-100%.

<סימונה מורלי: הוא אמר שהמעבדה לא ערוכה היום.

<פאולה רושקה: - - במקביל, אנחנו עושים פעילויות מול חדרי מיון כדי שבאמת עם נערים הם יוכלו לזהות.

<פאולה רושקה: יש עדין בעיה של הבדיקות, בדיקות מעבדה, שאין לנו בדיקות כאלה.

<פאולה רושקה: לא רק לנו, גם בחו"ל לא כל כך וזאת גם בעיה, שלא תמיד ניתן לבדוק בדיוק מה החומר שבעצם נכנס לדם של אותו נער או של אותו אדם שהגיע ולכן, גם הטיפול, לפעמים, קצת לוקה בחסר וזאת בעיה מאד קשה.

<פאולה רושקה: מה שכן, אנחנו עובדים על רצף טיפול עם מרכזי איתור וחדרי המיון.

<פאולה רושקה: עכשיו סיימנו סקר באיכילוב ואני מקווה שבקרוב יהיו לנו נתונים, של אנשים צעירים עד גיל 35, שהגיעו לחדר מיון מכל מיני סיבות, לאו דווקא בגלל סמים ואלכוהול, שנוכל לבדוק מה האופי של האוכלוסייה, באילו שעות הם מגיעים, מה מאפיין את זה.

<פאולה רושקה: אני מקווה שבקרוב נוכל לשתף אתכם בזה.

<פאולה רושקה: אנחנו עושים עכשיו הכשרות בעוד חדרי מיון כדי שהצוות, גם הסוציאלי, של חדר מיון יוכל לעשות התערבות קצרה למניעת חזרה של שימוש.

<פאולה רושקה: זה משהו חדש ואני מקווה מאד שנוכל להביא תוצאות.

<סאלח בוקעי: עד היום אין ערכה שיכולה לגלות את החומר?

<קריאות: אין, אין.

<מיקי אריאלי: אין וזו בעיה רצינית מאד.

<מיקי אריאלי: זה לא קלבואיניד ולכן, כשאתה בודק ב-PHP אתה לא בודק ב-PHP וזאת הבעיה שלנו.

<אהוד אורטל: אני ממטה הסמים של המכס.

<אהוד אורטל: אני יכול לענות ממש בקצרה על השאלה הזאת: רק בשבוע האחרון ביקשתי וקיבלנו ערכות ייחודיות ומיוחדות וראשונות, עד כמה שאני יודע, לנושא סמים סינטטיים, שאותם אנחנו תופסים.

<אהוד אורטל: זה בשלב ניסיוני קצת, בעייתי, כי כל חומר כזה שאני דוגם אותו וגם אם התשובה חיובית, אני אמור לאמת את זה מול מעבדת מז"פ ויש קשיים בנושא אבל יש לנו ערכות מסוימות.

<אהוד אורטל: אני מניח שזה ייקח הרבה חודשים לבחינה שלהן.

מוחמד ברכה: עוד מישהו רוצה להגיד משהו?

<תמי חצ'ואל: אפשר לחזור לדיון של פעילות הקיץ?

מוחמד ברכה: כמובן, זה העיקר.

<תמי חצ'ואל: אני מנהלת את היחידה בנהרייה של המאבק בסמים ואת עיר ללא אלימות.

<תמי חצ'ואל: נהרייה, אני מייצגת אותה פה, עיר קטנה וצפונית ונקיה.

<תמי חצ'ואל: 65,000 תושבים.

<תמי חצ'ואל: אנחנו מדורגים 5 במדד הסוציו-אקונומי.

<תמי חצ'ואל: לפני ארבע שנים החליט ראש העיר שלנו, מר ג'קי סבג, שהנושא החשוב מבחינתו ומבחינת סדר העדיפות זה למצוא פתרון לבני הנוער בחופשת הקיץ מאחר ונהרייה סבלה, כמו שאר המקומות אולי, מהרבה אירועים פליליים, ונדליזם וכולי, ובעצם הקמנו מתחם, שעד כמה שידוע לנו ייחודי בארץ – מתחום הנוער "נהרייה ווילג'".

<תמי חצ'ואל: מתחם שעשוי פיסית מכמה מגרשי ספורט, שבחופש הקיץ אנחנו תוחמים אותם, מגדרים אותם, מיפים אותם, בונים מהם מתחם בטוח לבני הנוער, כשאנחנו בעצם מבקשים להעסיק אותם בשעות הלילה.

<תמי חצ'ואל: אנחנו יודעים שבחופשת הקיץ בני הנוער ישנים בדרך כלל עד 15:00,16:00, קמים, מתארגנים, ועכשיו, בא נצא לחפש מה לעשות.

<תמי חצ'ואל: זאת בדיוק המשבצת שאנחנו נופלים עליה.

<תמי חצ'ואל: הם לא צריכים אצלנו לחפש.

<תמי חצ'ואל: אנחנו אוספים אותם מהבית באמצעות אוטובוסים שנוסעים כל הערב ברחבי העיר.

<תמי חצ'ואל: פותחים בשעה 20:00 בערב את המתחם וסוגרים אותו ב-2:00 בלילה, כל ערב במשך שבעה שבועות מתוך חופשת הקיץ.

<תמי חצ'ואל: ב-2:00 בלילה אנחנו מחזירים אותם הביתה בשלום.

<תמי חצ'ואל: האוטובוסים סובבים את כל השכונות, ובאמצעות המענה הזה אנחנו נותנים להם אלטרנטיבה כיפית, אטרקטיבית, עם הרבה מאד פעילות ערכית, חינוכית ומעניינת.

<תמי חצ'ואל: הרבה מופעים - -

<יעקב נוי: הכל חינם, נכון?

<תמי חצ'ואל: הכל חינם.

<תמי חצ'ואל: בני הנוער לא משלמים כלום.

<תמי חצ'ואל: אנחנו עובדים בראשון עד חמישי.

<תמי חצ'ואל: בשנה הראשונה ניסינו לעשות גם בסוף השבוע.

<תמי חצ'ואל: גילינו שאנחנו לא רק מתישים את עצמנו, אנחנו באמת מתישים את בני הנוער.

<תמי חצ'ואל: הם עייפים, הם רוצים את המנוחה בסוף השבוע.

<תמי חצ'ואל: בשישי-שבת אנחנו לא עובדים.

<תמי חצ'ואל: סיירת ההורים שלנו כן עובדת בסופי השבוע.

<תמי חצ'ואל: הרחובות אצלנו ריקים ביולי-אוגוסט בשישי-שבת.

<תמי חצ'ואל: יחסית, זה עובד.

<תמי חצ'ואל: המתחם שלנו מחולק לשניים – יש את הפעילות הקבועה, שמחלקים את האזור למתחם לבני הנוער הגדולים יותר, הבוגרים – י'-י''ב.

<תמי חצ'ואל: הם לא רוצים לבלות עם בני נוער מכיתה ז'.

<תמי חצ'ואל: לבני הנוער הצעירים, המתחמים צמודים אבל יש הפרדה, כשבעצם בכל אחד מהמתחמים יש ערכות מולטי-מדיה, עם "ווי" ו"אקס בוקס", שהם יכולים לשחק על מסכים גדולים.

<תמי חצ'ואל: יש שולחנות הוקי, סנוקר, כדורגל.

<תמי חצ'ואל: מה שתוחם ומפריד בין המתחמים זה בית קפה שאותו מפעיל הנוער.

<תמי חצ'ואל: אם דיברנו על מנהיגות נוער, אז מועצת הנוער שלנו מחזיקה את בית הקפה.

<תמי חצ'ואל: הם מוכרים, קונים, מנהלים עסק לכל דבר.

<תמי חצ'ואל: הדברים כן בתשלום מאד סמלי והם רוכשים כל יום ליום למחרת את כל הציוד הדרוש להם.

<תמי חצ'ואל: יש מתחם מרכזי שבו יכולים כולם להתאסף לפעילות שמתאימה לכולם, בעיקר מופעים של אומנים שאנחנו מביאים להם בחופשת הקיץ.

<תמי חצ'ואל: חשוב לי לציין שבני הנוער אצלנו קובעים את התכנית.

<תמי חצ'ואל: אנחנו לא יושבים לנו בעירייה ואומרים: יאללה, נביא היום מופע כזה וכזה.

<תמי חצ'ואל: אנחנו מפיצים להם שאלון בכל בתי הספר, הרבה לפני הקיץ, שואלים אותם, הם כולם בנהרייה מכירים את מתחם הווילג', מה הם רוצים השנה?

<תמי חצ'ואל: איזה מופעים, איזה אומנים, איזה דיג'יי, להקות, מה הם מציעים, פעילויות שהם בוחרים.

<תמי חצ'ואל: אנחנו אוספים את השאלונים ובאמת ובתמים מתייחסים לנתונים שאנחנו מקבלים, ולפי זה קובעים את התכנית.

<תמי חצ'ואל: יש לנו שותפים רבים בתכנית הזאת, צוות הדרכה מאד גדול שעובד.

<תמי חצ'ואל: מי שמוביל את זה בעיר זה היחידה של העיר ללא אלימות, הרשות למלחמה בסמים, יחידת הנוער.

<תמי חצ'ואל: סיירת ההורים נמצאים יום יום, ערב ערב בפעילות.

<תמי חצ'ואל: המשטרה שותפה שלנו ועוד עובדי נוער וטיפול מרחבי העיר.

<תמי חצ'ואל: יש פרסום רב שמתבצע בעיר גם להורים וגם לילדים.

<תמי חצ'ואל: בנהריה כולם מכירים את מתחם הווילג'.

מוחמד ברכה: תודה.

<אהוד אורטל: תודה לך אדוני.

<אהוד אורטל: כמו שהזכרת קודם את הנושא של מה לגבי הספקים, לכאורה.

<אהוד אורטל: בגדול, מטבע עבודתנו, אנחנו מתעסקים בנושא הזה.

<אהוד אורטל: יחידת הסמים של המכס בכל השנה מטפלת בהברחות סמים בכמויות גדולות.

<אהוד אורטל: לפני הקיץ, כהיערכות לקיץ, לפני מספר חודשים, בהנחיה של מר אבי ארדיטי, סמנכ"ל חקירות מודיעין וסמים יחד עם המפכ"ל והמטה הארצי, החלטנו לשים דגש יותר נרחב לנושא סמי הפיצוציות, כראיה לתוך הקיץ, וסמי האונס.

<אהוד אורטל: לנושא סמי האונס – אני רוצה להדגיש שהיות וגיליתי שאין לנו ערכות שטח ראויות למעט ה-GHB - -

עפו אגבאריה: מה זה סמי האונס?

עפו אגבאריה: אני לא יודע.

<אהוד אורטל: יש שבעה סמי אונס שונים שלצערי, הראשון שבהם הוא חוקי כמו אלכוהול, ויש עוד שישה סוגים שהנפוץ, ואנחנו מכירים אותו יותר זה ה-GHB וה-GBL, שזה הנוזלים השקופים בלי טעם וריח.

עפו אגבאריה: למה זה נקרא אונס?

<פאולה רושקה: מבצעים אונס אחרי.

<אהוד אורטל: בעיקרון, ניתן לתת את זה לקורבן בצורה סמויה.

<אהוד אורטל: הקורבן לא מרגיש וזה נעלם מהדם ואפשר לנצל.

<אהוד אורטל: והיות וכמו שסוני הדגיש שגם לפני הקיץ יש הרבה עבירות מין, נתנו את הדגש על זה וגם על זה, וביקשנו מחברה ישראלית ופתחנו ערכה מיוחדת, ופה אני אומר את זה לכולם ודפנה, דיברת על זה, ל-GBL .

<אהוד אורטל: הערכה הזאת היא לא לשים אותה בתוך משקה בפאב אלא בקטע שלנו, הקטע של היבוא של החומר הטהור.

<אהוד אורטל: זאת אומרת, כל נוזל שמגלים בכל מקום שהוא.

<אהוד אורטל: בממוצע, לפני הקיץ, התחלנו לתפוס בכל יום כקילוגרם טהור של החומר, שאני מניח שאם מיקי יפרוט את זה לגרמים או לאלפיות גרמים זה כמויות אדירות.

<אהוד אורטל: כל יום כקילוגרם של חומר שונה מהסמים המיובאים, אותם אנחנו מעבירים - -

מוחמד ברכה: במתכונת של מה מייבאים את זה?

<אהוד אורטל: חומרי ניקוי ומצהירים על כל מיני שטויות.

<אהוד אורטל: ידוע לנו שזה מגיע בעיקר מסין.

<אהוד אורטל: לאחרונה, מתחילים להסיט את היבוא למקום אחר, גם משם אנחנו תופסים.

<מיקי אריאלי: זה בתוך הפקודה לסמים מסוכנים.

<אהוד אורטל: או בפקודת הסמים המסוכנים או בחוק החדש שסוני דיבר עליו.

<אהוד אורטל: בחוק החדש, הנגזרות שהרשות והמשטרה, הבריאות ואנחנו הצליחו להרים, זה נכנס בפנים.

<אהוד אורטל: אגב, חומר שלא נכנס לחוק הזה ואנחנו מצליחים לתפוס אותו כחומר חשוד והוא מזוהה - אנחנו מעבירים אותו בדרך כלל למשרד הבריאות, למר למיקי אריאלי, ואם הוא בוחן אותו ומוצא שאכן יש מסוכנות לגביו, אנחנו לא משחררים אותו.

<אהוד אורטל: לא נעברה עבירה אולי אבל הוא לא משוחרר לשטח.

<אהוד אורטל: ייתכן והוא גם נכנס בישיבה הבאה כסם.

<אהוד אורטל: שוב, כקילוגרם בכל יום, אנחנו מעבירים את זה ליחידות משטרה שונות, בתיאום מלא עם מחלקת - - - המטה הארצי, בדרך כלל עם היחידות המרכזיות ימ"ר עם יחב"ל.

<אהוד אורטל: יש מעצרים ויש פעילויות.

<אהוד אורטל: לדוגמה: לפני כשבוע וחצי תפסנו שני משלוחים שונים לחלוטין במאפיינים שונים לחלוטין אבל מסתבר שזה לאותו אדם.

<אהוד אורטל: הראשון היה מכונה לייצור קפסולות ואריזתן.

<אהוד אורטל: החבילה השנייה שנתפסה במקום אחר הכילה סם סינטטי.

<אהוד אורטל: לפני יומיים שלושה האדם נעצר ונתפסה מעבדה לכבוד הקיץ.

<אהוד אורטל: בנוסף, כל נושא הסמים הסינטטיים – באמת חשוב, אנחנו רואים את זה כסוג של תופעה.

<אהוד אורטל: פעם היינו אומרים שסמים זה אופנות אבל זו אופנה שהתיישבה לנו חזק חזק, ואנחנו רואים את זה כתופעה.

<אהוד אורטל: אגב, זה לא רק בישראל, זה באירופה וארצות הברית.

<אהוד אורטל: באירופה זה גולש בצורה פראית.

<אהוד אורטל: בעוד שבועיים אני נוסע לכנס שידונו רק בנושא הזה.

<אהוד אורטל: יש להם בעיה אמתית בנושא הזה.

<אהוד אורטל: אנחנו יוצרים קשרים עד כמה שאפשר עם קולגות מחו"ל, בעיקר מאירופה.

<אהוד אורטל: בעקבות הסיוע של אלינה ממשרד הבריאות, הצלחנו לתרגם, כמו שאמרנו בישיבה הקודמת, לתרגם לאנגלית את כל החוקים הנוגעים לסמים מסוכנים.

<אהוד אורטל: מסרתי את זה לקולגות שלי בחו"ל בסיוע של הרשות, מסרנו את זה גם לאו"ם וכבר יש תוצאות.

<אהוד אורטל: אני מתחיל לקבל משלוחים מבוקרים.

<אהוד אורטל: דהיינו, גם אם בגרמניה אותו חומר, יש הרבה שמות וקללות לחומרים אבל גם אם אותו חומר בגרמניה הוא לא סם מסוכן, אבל הוא אומר: אוקי, אהוד מהמכס בישראל משגע אותי, בא נסתכל מה זה, והוא רואה שבישראל, בתרגום כתוב שזה סם, הוא יוצא אתנו קשר ואנחנו מתייחסים לזה כאל סם, משלוח מבוקר לכל דבר.

<אהוד אורטל: יחד עם המשטרה מגיעים ללקוח השמח ומוסרים לו את החומר עם מעצרים וכל מה שצריך.

<מיקי אריאלי: רק לציין שאלינה עובדת אצלי ביחידה.

<אהוד אורטל: בהזדמנות הזאת מילה אחת על החבר'ה בשטח, זה גם חשוב להם שיהיה הקרדיט – יחידת יס"מ, שזו יחידת סמים מכס מרכז, שנמצאת בדואר במרכז, בין היתר, היא יחידת היס"מ בנתב"ג שיושבת בנתב"ג על כל הבלדרויות וכולי, תופסים באמת בממוצע בכל יום קילוגרם סם, וזה המון.

<אהוד אורטל: הם נותנים את הדגש על הנושא הזה.

<אהוד אורטל: כל זה, כשעד היום היו לנו ערכות כן, ערכות לא, עכשיו התחלנו לעבוד עם ערכות ותודה לאל, אמנם יש לנו סיוע מהמשטרה ומשרד הבריאות ואנחנו מצליחים במטלה הזאת.

<דפנה גיגי: אפשר להוסיף רק נתון מהשטח?

<דפנה גיגי: ביחידת הטיפול בהתמכרויות של בני נוער בחיפה, אני יכולה להגיד ש-70% מבני הנוער שמגיעים היום לטיפול בעקבות התמכרות לסמים, מכורים לסמי הפיצוציות.

<דפנה גיגי: אני יכולה להגיד שגדל בעשרות אחוזים מספר בני הנוער שמתאשפזים בעקבות בעיות נפשיות כתוצאה משימוש בחומר, בוודאות.

<דפנה גיגי: פניות אלינו של הורים, לבירור מה זה השקיות – גדלו בעשרות אחוזים מתקופה קודמת.

<דפנה גיגי: זאת אומרת, שהשימוש בסמי הפיצוציות והחשיבות לנהל דיון על הפיכת השימוש לעבירה הוא קריטי.

<דפנה גיגי: זו מכת מדינה.

מוחמד ברכה: משמעות הדבר, עם כל האופטימיות שיצאה מדברי אודי, את אומרת שהתופעה עדין רווחת.

<דפנה גיגי: רווחת בצורה חמורה.

מוחמד ברכה: טל ממועצת התלמידים הארצית.

מוחמד ברכה: בבקשה, טל.

<טל פדידה: אני ממועצת התלמידים והנוער הארצית.

<טל פדידה: באמת, בכל המועצות בארץ, בכל הרשויות, יש תכנית קיץ.

<טל פדידה: ראיתי שדיברתם קודם על התכנית של אשדוד, אז זה באמת קורה בכל הארץ.

<טל פדידה: לכל מועצה יש תכנית קיץ שאנחנו באמת מנסים להביא את הנוער, למנוע את השוטטות ולהביא קצת פעילות לעיר שלהם, שיהיה להם קצת מעש, שיהיה להם מה לעשות ולמנוע את חוסר המעש.

<טל פדידה: יש לנו שיתופי פעולה עם המשטרה ועם משרד החינוך וגם עם הרשות למלחמה בסמים, שעכשיו אנחנו מתחילים קמפיין נגד אלכוהול.

<טל פדידה: אנחנו נוציא צמידים וכמובן שזה יהיה קמפיין ויראלי, שאם זה בפייסבוק, בוואטסאפ, באינסטגרם, אנחנו נפיץ את הנושא.

<טל פדידה: זרקתי קודם משהו על ערב שישי - זה משהו שהוא לא רק בקיץ אלא במהלך כל השנה.

<טל פדידה: יש רשויות שאמנם קצת מתנגדות לפעילות בערב שישי אבל זה יכול להיות פעילות ששומרת שבת, שלא שומרת שבת.

<טל פדידה: אולי פעילות שהיא בתוך שכונה, יכולה להיות פעילות שהיא כן שומרת שבת אבל פעילות באזור התעשייה יכולה להיות ערב סרט ולא רק מעגלי שיח.

<טל פדידה: אמרתי שבקיץ אנחנו מביאים מסיבות, אומנים.

<טל פדידה: אלה הדברים היותר פשוטים להביא לנוער כיף וחוויות בקיץ ולמנוע את השוטטות שלהם אבל כמובן שיש לנו דברים ערכיים.

<טל פדידה: אני יכולה לתת לכם דוגמה מנתניה, אני מנתניה - אנחנו עושים ערב אהבת חינם.

<טל פדידה: בשבוע של תשעה באב הרי אסור לעשות מסיבות, אסור להשמיע מוסיקה, אז אנחנו עושים ערב אהבת חינם.

<טל פדידה: אנחנו מביאים את כל תנועות הנוער בנתניה ועוד בני נוער, כולם מוזמנים.

<טל פדידה: אנחנו מביאים אותם למועדון נוער שלנו בנתניה.

<טל פדידה: אנחנו עושים מעגלי שיח קצת על אהבת חינם, מזמינים אנשים מהעירייה וזהו.

מוחמד ברכה: תודה.

מוחמד ברכה: ווליד חדאד, בבקשה.

<ווליד חדאד: אני מהרשות למלחמה בסמים.

<ווליד חדאד: לענין החברה הערבית – אנחנו חילקנו את הקיץ לשני חלקים, כמו שהזכירו קודמי.

<ווליד חדאד: ברגע שהרמדאן נופל על מחצית מחופשת הקיץ, זה עושה לנו הקלה מסוימת בעבודה כי באמת, כמו שהמשטרה ואנשים אחרים הזכירו, כמעט ואין שתיית אלכוהול, וונדליזם.

<ווליד חדאד: כל התופעות השליליות, אנחנו לא מרגישים אותם בתקופת הקיץ.

<ווליד חדאד: בעבר גם הייתי קצין מבחן ואני זוכר שכמעט לא עבדנו בתקופת הרמדאן אבל, וזה הענין כאן, ברגע שהחודש מסתיים, הנערים חוזרים וחוזרים בגדול לשימוש.

מוחמד ברכה: כאילו מתפרצים.

<ווליד חדאד: בדיוק כך.

<ווליד חדאד: מתוך כבוד למשפחה, להורים, לא שתינו ולא עשינו, אז מתפרצים.

עפו אגבאריה: חגיגה בחג.

<ווליד חדאד: כן.

<ווליד חדאד: בדיוק ניסינו לחלק את הפעילות שלנו לשני חלקים: יש פעילות שנעשית ביוזמת הרשויות המקומיות, שאין לנו התערבות.

<ווליד חדאד: אנחנו יכולים להיות שותפים בתוך הפעילות הזאת כמו קייטנות של מתנ"סים ודברים כאלה.

<ווליד חדאד: הרשות למלחמה בסמים בחברה הערבית, אנחנו בפנים, בפעילויות שלנו, אם זה סיפור של מכור נקי, סרטים, הצגות, פעילות ג'גלינג.

<ווליד חדאד: כל מיני פעילויות שמתאימות לקיץ - הרשות נמצאת.

<ווליד חדאד: סוכם בהובלת המתאם שלנו באום אל-פחם, הוא מוביל דרשה באחד מימי השישי ברמדאן על הנושא הסמים והאלכוהול.

<ווליד חדאד: התאריך נדמה לי ב-12 ביולי.

<ווליד חדאד: אני לא בטוח שזה התאריך הסופי אבל פחות או יותר זה התאריך, שתהיה דרשה בכל המסגדים על הנושא הזה.

<ווליד חדאד: יש לנו גם כל מיני תחרויות כדורגל, שזה מה שנקרא איגום משאבים.

<ווליד חדאד: זה עם עיר ללא אלימות וכל מיני תכניות אחרות, שיהיו תחרויות כדורגל, שאנחנו מעורבים בפנים, המסרים שלנו מועברים, שאלכוהול וסמים זה כאילו אחרי הארוחה המפסקת של הצום בערב.

<ווליד חדאד: יש מה שנקרא ערב רמדאן, שזה בגדול תחרויות כדורגל ודברים כאלה.

<ווליד חדאד: יש נקודה שלקחנו אותה בחשבון, ובקיץ זה גם בהנחיית הרשות למלחמה בסמים - בחברה הערבית, בערים ובכפרים, מה שנקרא מחלקות לרישוי עסקים לא פועלות כראוי, וזה נושא שלא מצאתי עד עכשיו, אפילו בערים הגדולות כמו נצרת ואום אל-פחם, אנחנו לא מרגישים שמחלקות לרישוי עסקים עובדות כמו שצריך ובגדול, הנושאים שהועלו, כל הפיצוציות ללא רישיון, אין שום קשר למשטרה.

<ווליד חדאד: זו פעילות העירייה נטו, רישוי עסקים.

<ווליד חדאד: המשטרה לא יכולה להתערב אם העירייה לא עושה את העבודה שלה.

עפו אגבאריה: יש בפיצוציות בכפרים הערבים, גם יש את התפוצה של אותם הסמים?

עפו אגבאריה: אותו דבר?

<ווליד חדאד: מלא.

<ווליד חדאד: יש מכירת אלכוהול שחורה.

<ווליד חדאד: אם תגיד אום אל-פחם, אין מכירת אלכוהול אבל יש מכירה שחורה בהחלט, שזה גם הפיצוציות.

<ווליד חדאד: הן מורכות בכל מיני כפרים, שאין מכירת אלכוהול באופן גלוי, יש מה שנקרא "מכירה שחורה".

עפו אגבאריה: אני מאום אל-פחם ולא ידעתי את זה.

<ווליד חדאד: אני אומר לך, אני התווכחתי עם אנשים על סמי פיצוציות ואמרתי שאין לנו התמכרויות.

<ווליד חדאד: כשהלכתי לקהילה הטיפולית בטייבה, ראיתי המון נערים מכפרים שמוכרים לכולנו, שהם משתמשים.

<ווליד חדאד: ברגע שאתה לא בפנים, אתה לא מרגיש את הדברים.

<ווליד חדאד: צריך לעשות סיורים וללמוד את הדברים ואז אנחנו, מחלקות לרישוי עסקים, אנחנו כרשות היום לא נממן כוח אדם למחלקות רישוי עסקים אבל כן נממן פעילויות כמו שלטי אזהרה ודברים כאלה לקראת הקיץ.

<ווליד חדאד: אנחנו הנחנו את המתאמים שלנו - כל פעילות שדורשת מימון תקציבי מהתקציב שלנו שקשור לפיצוציות, לשלטי אזהרה וכל מיני דברים, אנחנו נממן למרות שהפעילות שלנו לא כל כך גדולה, וזה חלק מהדברים שלקחנו לקיץ אבל בהחלט, זה שווה מין הד תקשורתי או משהו כזה.

<ווליד חדאד: כל הנושא של מחלקות רישוי עסקים שלא עושות את העבודה כמו שצריך.

<ווליד חדאד: תודה רבה.

<סאלח בוקעי: רציתי להוסיף משהו לגבי החברה הערבית.

<סאלח בוקעי: אני מנחה במחוז דרום ומרכז.

<סאלח בוקעי: נכון, חודש רמדאן חופף עם חופשת הקיץ השנה, ובמסגרת הפעילות בדרום יש לנו קמפיין פרסום של פוסטרים ושלטים, שזה חודש הסליחות והסובלנות והסבלנות.

<סאלח בוקעי: במסגרת הפעילות יש לנו פעילויות ספורטיביות שם, וכל הפעילות תתקיים אחרי הארוחה של שבירת הצום, אחרי שבע וחצי.

<סאלח בוקעי: יש לנו בכמה ישובים פסטיבל מספרי סיפורים, שננצל את האוהלים ואת המנדט הזה בשביל להעביר את המסרים של הרשות הלאומית למלחמה בסמים.

<סאלח בוקעי: מוקד מאד חשוב שניצלתי ולא מזמן ערכנו שם איזה כנס או ערב תרבות מקומי, בערערה בנגב, הזמנו את כל אנשי הדת ואת השייחים והאימאמים של המסגדים בנוכחות חבר הכנסת טלב אל-סאנע, ויצאנו משם עם תובנות שהחזון של החברה הערבית בדרום, או במיוחד המגזר הבדואי, שזה להילחם בנגע הסמים והאלכוהול כתנאי לקיום חברה ערכית ובריאה.

<סאלח בוקעי: תודה.

מוחמד ברכה: מצוין.

<תהילה עמר: רק רציתי לספר ולהגיד, כי לא סגרתי את הסקירה, שמשרד החינוך מוציא אפליקציה לקיץ.

<תהילה עמר: האפליקציה הזאת, תהיה בה האפשרות לראות בכל מקום, בכל זמן את כל הפעילויות, מגוון הפעילויות הערוכות, הטבות שיש לילדים, לבני נוער בגילאים השונים.

<תהילה עמר: זאת אומרת, זה סוקר מה נמצא קרוב אלי אבל אני גם יכול לעשות חיפוש לטווח הארוך ואני יכול לתכנן לעצמי את כל הפעילות שאני רוצה לצרוך לאורך הקיץ.

מוחמד ברכה: אני מציע לכם לשלוח קישור או פרטים על האפליקציה לדפי הפייסבוק של כל חברי הכנסת, שכולם יהיו מחויבים להפיץ את זה, ואנחנו נעקוב מי עושה ומי לא עושה, לפחות את זה.

מוחמד ברכה: חבר הכנסת דוקטור עפו אגבאריה תפאדל, בבקשה.

עפו אגבאריה: כמובן, כל פעם אני לומד דברים חדשים מהוועדה הזאת כשאני שומע אותם למרות שאני הרבה שנים עבדתי כרופא אבל כנראה לא נחשפתי לדברים האלה.

עפו אגבאריה: אז כנראה שלומדים כל החיים ואני אשמח תמי לדעת, והלוואי שלא היינו יודעים.

עפו אגבאריה: אני רוצה לדבר, והשאלה שלי היא למשרד החינוך – אני ראיתי את הפריסה של עיר הילדים והנוער ב-63 רשויות כאשר מתוכן ספרתי רק שבע רשויות ערביות.

עפו אגבאריה: למשל, אני ראיתי שיש בשפרעם ותמרה, שזה שתי ערים האחת ליד השנייה אבל לא ראיתי למשל בערבה וסחנין, ושם יש מעל ל-60,000 תושבים.

עפו אגבאריה: אני חושב שזה לוקה קצת בחסר בפריסה במגזר הערבי.

עפו אגבאריה: השאלה השנייה היא לגבי הערים המעורבות – אני רואה תל-אביב למשל, אני לא רואה תל-אביב יפו.

עפו אגבאריה: האם יש מעורבות של האוכלוסייה הערבית בערים המעורבות כמו עכו, לוד, רמלה ותל-אביב, שדווקא במקומות האלה אנחנו יודעים שהמקומות האלה מועדים לעבריינות יתר מאשר שאר המקומות, ומה מידת המעורבות שלהם בהנחיית משרד החינוך בפרויקט הזה?

עפו אגבאריה: אני חושב שהיו צריכים אולי לתת דגש על הדברים האלה קצת יותר ממקומות אחרים, ומה ניתן לעשות מעכשיו ועד מימוש התכנית לא נשאר הרבה זמן אבל בסך הכל, הייצוג הוא כ-10% למרות שהאוכלוסייה הערבית היא כ-20%.

<תהילה עמר: אז קודם כל, אתה יכול לראות את הטבלה לפני, יצא קול קורא שהזמין את הרשויות לגשת סביב קריטריונים.

<תהילה עמר: כל מה שאתה רואה, ה-63, זה בעצם 30 רשויות ומעלה, שניגשו ויכולות לעמוד בכל הקריטריונים, גם הארגונים וגם הפדגוגיים.

<תהילה עמר: 2.

<תהילה עמר: חשוב לי להדגיש שבתוך הקריטריונים נכתב בוודאות שהם צריכים לכלול בתכנית מענה גם למגוון אוכלוסייה.

<תהילה עמר: זאת אומרת שאנחנו בודקים את זה והם כותבים לנו מה הרקע של האוכלוסייה, ומפקח רשותי שעובד בשטח לא יחתום על תכנית שהוא יודע שאין מענה לכלל האוכלוסייה.

<תהילה עמר: כמו כן, אנחנו מדברים על שלושה אפיקים: פנאי משמעותי ותחומי ענין, מעורבות חברתית ונושא של מניעת התנהגויות סיכון.

<תהילה עמר: זאת אומרת שהתכנית צריכה לכלול בתוכה מגוון פעילויות ותכנים שקשורים בדברים האלה.

<תהילה עמר: אני מניחה, וזה משהו שאנחנו עובדים עליו, שזה מה שיהיה.

<תהילה עמר: אני אגיד עוד ואני אציין שזה פיילוט.

<תהילה עמר: זו שנה ראשונה שזה קורה שמשרד החינוך בכלל מתערב ונמצא ונוכח בקיץ.

<תהילה עמר: אנחנו נמצאים בבשורה השנה הזאת לדעתי.

<תהילה עמר: 63 גדולות פלוס 159 קטנות, מתחת ל-30,000 ומטה, שזה מאד משמעותי, ונקווה שנצליח לגדול בפעם הבאה.

<ווליד חדאד: מהקטנות, הערביות, נגשו כמעט כולם.

מוחמד ברכה: תרשמו לפניכם שהתשובה אינה מניחה את הדעת.

עפו אגבאריה: אני הדגשתי את סחנין וערבה, ששם מעל 30,000 בכל אחד מהם.

<ווליד חדאד: ה"קול קורא" פתוח באוויר.

<ווליד חדאד: אם הם לא נכנסים, אף אחד לא מאלץ אותם להיכנס.

<ווליד חדאד: נכנסו 240 רשויות.

<ליאורה טורלבסקי: שלום לכולם.

<ליאורה טורלבסקי: עורכת דין מטעם עמותות אליס – אימהות למען ילדים עם סיכון.

<ליאורה טורלבסקי: אנחנו רוצות לומר כמה מילים: דבר ראשון, אנחנו מאד מחזקות את הדברים שנאמרו פה לגבי מניעת פעילויות לנוער שיפיגו את השעמום.

<ליאורה טורלבסקי: אנחנו גם חושבות שהרבה מהפעילות המסכנת והמסוכנת בבית היא משעמום וחוסר מעש.

<ליאורה טורלבסקי: דבר שני, אנחנו חושבות שצריך לתת מענה מיוחד לעיר תל-אביב בגלל התחנה המרכזית, שהפכה להיות מוקד לסמים ולמעשה, כל אחד יכול להשיג שם סמים בלי שום מגבלה.

<ליאורה טורלבסקי: מעבר לכך, בתל-אביב, בכל סוף שבוע מגיעים אלפי בני נוער מכל רחבי הארץ במטרה לפרוק כל עול.

<ליאורה טורלבסקי: אני, באופן אישי, גרה ברחוב אלנבי אז אני רואה מה קורה בכל סוף שבוע.

<ליאורה טורלבסקי: זה נערות שאני לא בטוחה שהן אפילו בגיל 15, מסתובבות שיכורות, יוצאות ונכנסות מכל בר.

<ליאורה טורלבסקי: לא אוכפים שם בכלל את ענין תעודת הזהות.

<ליאורה טורלבסקי: מבחינתם, שיכנסו כמה שיותר נערות כי זה מושך נערים.

<ליאורה טורלבסקי: שם משקים אותן ואחרי זה גם קל לפתות אותן לסמים, ואנחנו חושבות שצריך להקדיש מענה מיוחד לעיר תל-אביב ולאזור של מוקדי הבילוי.

מוחמד ברכה: תודה.

מוחמד ברכה: רבותי, אני חושב שהדברים ששמענו הם דברים חשובים, והצרה היחידה שיכולה להיגזר מהדברים, שהדברים יתבצעו ללא תיאום וללא שיתוף פעולה.

מוחמד ברכה: אנחנו כאן, בוועדה הזאת, מכנסים את כל הנוגעים בענין, את כל המשרדים השונים.

מוחמד ברכה: אנחנו יודעים שיש שיתוף פעולה, כמובן, מחוץ לשולחן הזה אבל ההרגשה שלי שיש משהו שחורק, והתיאום והסנכרון לא מספיק עדין.

מוחמד ברכה: חסרה לי המעורבות של התלמידים, למרות שטל אמרה מה שאמרה, שהם יוזמים, מועצת התלמידים.

מוחמד ברכה: אני הייתי בכל גוף שמטפל בתופעות של סמים ואלכוהול בקרב בני נוער, במיוחד לקראת חופשת הקיץ, יהיו יועצי על שמורכבים משלושה תלמידים לפחות, שיגידו איך זה נשמע באוזניים שלהם ולא באוזניים שלנו, אנחנו, ההורים והמבוגרים.

מוחמד ברכה: חסרה לי, למרות הסקירות המאלפות של נציגים של רשויות מאשדוד, מחיפה ומנהריה, אני מאד לא רואה בעין טובה אי נוכחות נציגת מרכז השלטון המקומי, שהתפקיד של הרשויות המקומיות הוא תפקיד מכריע.

מוחמד ברכה: חשוב לנו שיש פעילות במקומות שבאו מטעם הרשות למלחמה בסמים ובאלכוהול אבל הייתי שואף שהדבר הזה יעמוד על סדר יומה של מועצת השלטון המקומי, שיראו בזה עדיפות ראשונה.

מוחמד ברכה: הרי אנחנו קבענו מזה שנים, שאם אנחנו רוצים להילחם בתופעות של עבריינות, של סמים ואלכוהוליזם, הדברים צריכים להתחיל משתי נקודות, ואני חוזר על זה כמו תורה מסיני, זה לא אני, אבל בסדר, נשתמש בביטוי, שצריך להתחיל אצל אודי, מהמכס, מגבולות המדינה, שהסם לא ייכנס למדינה והדבר השני, ממשרד החינוך, שהמגע הראשון בין הנער, הנערה, התלמיד, התלמידה, הצעיר, הצעירה, המגע הראשון עם הסם לא יקרה.

מוחמד ברכה: אם אנחנו נבטיח את שני הדברים האלה, זה לא השקעה על מנת לעבור את הקיץ בשלום.

מוחמד ברכה: זה השקעה על מנת - -

<קריאות: - - -

מוחמד ברכה: - - ולכן אנחנו, מהוועדה, נשלח מכתב לראש השלטון המקומי, להפנות את תשומת לבו לחומרת התופעה ולחומרת העובדה שלא הגיעו לכאן, לישיבה.

מוחמד ברכה: אני חושב שמרכז השלטון המקומי צריך להעביר חוזר שיהיה מתואם עם משרד החינוך ועם הרשות ועם המשטרה, שיועבר לכל ראשי הרשויות בענין של ההיערכות.

מוחמד ברכה: אמנם אנחנו אוטוטו יוצאים לחופשה אבל עדיף מאוחר מאשר אף פעם.

מוחמד ברכה: אני מבקש מכל הגופים שעוסקים בענין הזה לערב את חברי הכנסת.

מוחמד ברכה: זאת אומרת, יש חברי כנסת שנואמים מעל הדוכן אבל יש גם מחויבות אישית של נבחרי הציבור.

מוחמד ברכה: אם אתם רוצים שתהיה פניה לכל חברי הכנסת שתצא מהוועדה, תחברו אותה ואנחנו מוכנים להוציא אותה מהוועדה, אין לנו בעיה אבל חשוב שכל מי שידו בעשייה החברתית, בעשייה הממלכתית, צריך לתרום לכך שנעבור את התקופה הקרובה בשלום.

מוחמד ברכה: אני רוצה לברך את כל החברים והחברות שעושים בשקדנות ובמסירות את הפעילות הזאת.

מוחמד ברכה: אמנם זה תפקידם אבל חשוב להגיד גם מילה טובה למי שממלא את תפקידו כהלכה.

מוחמד ברכה: בענין אחזקת סם הפיצוציות שאינה עבירה - אנחנו נתייעץ עם הייעוץ המשפטי של הכנסת ונראה איך לנהוג, אם זה על ידי תקנה או על ידי חקיקה, וגם הדעה של הרשות חשובה לנו.

מוחמד ברכה: אתם תגבשו אותה דרך היועץ המשפטי שלכם ואולי נוכל לקדם משהו בענין הזה.

מוחמד ברכה: אני מקווה שנעבור את החודשים הקרובים ובכלל, שלא נדע תופעות כאלה אבל חופים וחופשות ושוטטות, מה שאמרה טל, אלה דברים שמועדים לפורענות.

מוחמד ברכה: אני מאחל שנעבור את התקופה הזאת בשלום, שכל הנוער, הצעירים והצעירות ימצאו את הזמן והענין והדברים המרתקים, מבלי להזדקק לדברים האסורים האלה.

מוחמד ברכה: תודה רבה לכם ויום טוב לכולם.